text:
The Tower of Babel (Genesis 11: 1-9)
Setswana (Tswana)
- Jaanong lefatshe lotlhe la tswelela le na le puo e le nngwe fela le mafoko a le mangwe fela.
- Mme ga diragala gore fa ba tsere loeto ba ela ntlheng ya botlhaba kgabagare ba bona lebala la mokgatšha mo lefatsheng la Shinare, mme ba nna mo go lone.
- Mme ba simolola go raana ba re: "Tlang! A re direng ditena mme re di beseng ka go di fisa." Ka jalo setena e ne e le leje la bone, mme bitumena e ne e le seretse sa bone.
- Jaanong ba re: "Tlang! A re ikageleng motse le tora e bogodimo jwa yone bo fitlhang kwa magodimong, mme a re itireleng leina le le tumileng, e se re kgotsa ra gasama mo godimo ga lefatshe lotlhe."
- Mme Jehofa a fologa go ya go bona motse le tora e bomorwa batho ba neng ba e agile.
- Morago ga moo Jehofa a re: "Bona! Ke setšhaba se le sengwe fela e bile botlhe ba na le puo e le nngwe fela, mme seno ke se ba simololang go se dira. Aitsane, jaanong ga go na sepe se ba ka tswang ba gopotse go se dira se ba ka se kang ba se fitlhelela.
- Tlang jaanong! A re fologeng mme re tlhaktlhakanyeng puo ya bone gore yo mongwe a se ka a reetsa puo ya yo mongwe."
- Ka jalo go tswa koo Jehofa a ba gasamisetsa mo godimo ga lefatshe lotlhe, mme kgabagare ba tlogela go aga motse.
- Ke gone ka moo leina la one le neng la bidiwa Babele, ka gonne Jehofa o ne a tlhakatlhakantse puo ya lefatshe lotlhe gone, e bile go tswa koo Jehofa o ne a ba gasamiseditse mo godimo ga lefatshe lotlhe.
From: Thanolo ya Lefatshe le Lesha ya Dikwalo Tse di Boitshepo
Tower of Babel in Bantu languages
Bemba,
Beti,
Bulu,
Chichewa,
Dawida,
Kamba,
Kinyarwanda,
Kirundi,
Kwanyama,
Lamba,
Lingala,
Lozi,
Luba-Katanga,
Luganda,
Luragooli,
Mbunda,
Ndebele,
Ndonga,
Northern Sotho,
Sango,
Sena,
Shona,
Southern Sotho,
Swahili,
Swati,
Tetela,
Tonga,
Tsonga,
Tswana,
Tumbuka,
Venda,
Xhosa,
Zulu
Other Tower of Babel translations
By language |
By language family


c: text/html

text:
Motsana wa Tsootsha
Tsootsha ke motsana o mo kgaolong ya Ghanzi mo Botswana. O gaufi le molelwane wa Namibia Mo palo batho ya ngwaga wa 2001 dipalo di ne di le makgolokgolo le makgolo a le mararo,masome a borobabongwe le bosupa.
Sekolo sa Botlhapatlou se a ipelega[baakanya | edit source]
E rile bosheng ba sekolo se se botlana sa Botlhapatlou ba bo ba tshwere mogwanto o o duelelwang wa dikhilomethara di le lesome le boferabobedi ka maikaelelo a go rekela bana ba mmino wa Setswana ba sekole seo paka.Go ya ka mogokgo wa sekole seo mo puisanyong le BOPA, Mme Florah Molefi, ba gwetlhilwe thata ke go bo bana ba sekole seo ba itse go bina mmino wa Setswana e bile ba aga ba dira bontle thata ka kwa dikgaisanyong mme sebe sa phiri e le go tlhoka paka.Mme Molefi a re sengwe gape se se neng se ba tshwenya fela thata e ne e le go tlhoka madi a go rekela bana dijo le tsotlhe tse ba di tlhokang ka tsone dinako tsa maeto a sekole mo letloleng la bone.A re le mororo botsadi bo ne bo leka fa bo kgonang teng ka go ntsha bonnye jo ba nang le jone, se se ne se sa lekane mo letlhokong le ba nang le lone.O ne a kopa setshaba go ba thologa mokgosi ka go ba latlhelela sepe fela se ba nang le sone gore maikaelelo a bone a atlege.
Fa a ntsha la motlapitsong, mogwanti mogolo e bile e le mopalamente wa kgaolo, Rre Gordon Mokgwathi o ne a kopa gore go busediwe ngwao ya Setswana ya go suga matlalo.A re madi a a tlaa ntshiwang mo mogwantong o, a tshwanetse a tla go akolwa ke batho ba motse wa Botlhapatlou ka go direla bana ba sekole seo paka ya matlalo go na le go letlelela madi a tsewa ke batho ba sele ba roka paka eo.Mopalamente Mokgwathi a re batho ba ithute go itirela ka mabogo a bone, bogolo jang dilo tsa Setswana tse di sa batleng sepe se se kalo go ka dirwa, a a fa sekai ka gone go suga matlalo.A re letlalo ga le batle sepe se se kalo kgotsa sepe fela se se rekwang kwa bentleleng go ka sugwa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Coordinates: 22°08′35″S 20°51′38″E / 22.14306°S 20.86056°E

robotstxt: allowed

filter: keep


text:
SEDIMONTHOLE 9, 2013 | KOREA BORWA
Korea Borwa e Kgaoganya Makgolokgolo a Basupi le Dikebekwa
Puso ya Korea Borwa e imolotse makgolokgolo a Basupi ba ga Jehofa ba ba tsentsweng mo kgolegelong ka gonne ba sa tsenele bosole. Jang? Ka go kgaoganya Basupi le magolegwa a mangwe.
Eno ke tshwetso e e dirilweng morago ga pokano ya Sedimonthole 2012 e e neng e tshwerwe ke baemedi ba Basupi ba ga Jehofa kwa Korea mmogo le modiredimogolo wa Lefapha la Dikgolegelo la Korea. Baemedi bano ba Basupi, ba ba akaretsang rre mongwe yo morwawe a leng mo kgolegelong, ba ne ba tlhalosa fa ba tshwenngwa ke gore gantsi makawana a Basupi a tsenngwa mo seleng e le nngwe le batho ba ba dirileng tlolomolao e e masisi. Mo lobakeng lwa dikgwedi di le tlhano morago ga pokano eno, Basupi ba feta diperesente di le 70 ba ne ba kgaoganngwa le magolegwa a mangwe mme ba tsenngwa mo seleng e le nngwe le Basupi ka bone.
Kgang ya moruthutha ya go isa batho ba ba sa tseneleng bosole kwa kgolegelong. Korea Borwa ga e bolo go tsenya Basupi ba ga Jehofa mo kgolegelong ka gonne Baebele e sa ba letle go tshola dibetsa. Gone jaanong, Basupi ba ka nna 600 ba mo kgolegelong ka go bo ba sa tsenele bosole. Mo dingwageng di le 60 tse di fetileng, Basupi ba feta 17 000 ba ile ba tsenngwa mo kgolegelong ka gonne ba ganne go tsenela tirelo ya bosole—e go neng go lebeletswe gore banna ba dingwaga tse di fa gare ga 19 le 35 ba e dire.
Go tlwaelegile gore dikokomana di le mmalwa tsa lelapa le le lengwe la Basupi di bonwe molato, di atlholwe di bo di tsenngwe mo kgolegelong jaaka dikebekwa. Seungkuk Noh, yo e leng kokomana ya bobedi ya lelapa lengwe la Basupi mme a golotswe ka 2000 a sena go wetsa dingwaga di le tharo tse a neng a di atlholetswe kwa kgolegong, o ne a re: “Ke ne ka tsenngwa kwa kgolegelong e rre a neng a tsentswe mo go yone fa a ne a sa le mosha—mme maemo a yone ga a ise a fetoge go tloga ka nako ya fa rre a ne a tshwerwe.” Gone jaanong Korea Borwa ga e a dira thulaganyo ya tiro e e seng ya bosole, mme motho yo o sa tseneleng bosole ka ntlha ya segakolodi o atlholelwa dikgwedi di le 18 kwa kgolegelong.
Ho Gyu Kang o ne a na le dingwaga di le 21 fa a ne a tsenngwa mo kgolegelong ka ntlha ya go sa tsenele bosole. E ne e le lekgetlho la ntlha a kgaogana le ba lelapa la gaabo. Rre Kang a re: “Ke ne ke tshogile thata.” Ene le mosha mongwe wa Mosupi ba ne ba tsentswe mo seleng e le nngwe le magolegwa mangwe a a ba fetang ka dingwaga, a kgolegelo e a tsayang e le a a padileng. Bangwe ba magolegwa ano ba ne ba tshwaretswe go bolaya le go nna maloko a digongwana.
Go tloga ka nako ya fa ba tsenngwa mo kgolegelong go fitlha ba gololwa, magolegwa a Basupi—a bontsi jwa one a leng mannye thata mo magolegweng a mangwe—a kgokgontshiwa mo mmeleng le mo maikutlong. Gantsi magolegwa a tlhorontsha basha ba Basupi ba ba nnang le bone mo seleng, ba dira gore ba se ka ba kgona go dira ditiro tsa bodumedi, tse di jaaka go rapela le go ithuta Baebele. Ngwaga le ngwaga, ka masomesome a dingwaga, makawana a le mantsi a Basupi a ne a itshokela go tsenngwa mo kgolegelong le batho ba ba dirang tlolomolao e e masisi.
Go kgaoganya magolegwa go tsamaisana le se se dirwang mo dinageng tse dingwe. Fa Korea Borwa e ne e kgaoganya Basupi ba le bantsi le magolegwa a mangwe, e ne e dira go dumalana le melaometheo ya boditšhabatšhaba ya kafa magolegwa a tshwanetseng go tshwarwa ka gone e e mo go Molawana 8 wa Melao ya Lekgotla la Ditšhaba Tse di Kopaneng Malebana le Kafa Magolegwa a Tshwanetseng go Tshwarwa ka Gone. Korea Borwa e ne ya dira se Gerika, leloko la Lekgotla la Yuropa, e se dirileng dingwaga di le 20 tse di fetileng, fa ofisi ya Tirelo ya Tshireletso ya Setšhaba le ya Tshiamiso di ne di dumela gore magolegwa a Basupi a kgaoganngwe le magolegwa a mangwe. Ka 1992, Ofisi ya Tirelo ya Tshireletso ya Setšhaba e ne ya fetola kampa ya masole ya kwa Sindos, Thessalonica, ya e dira kgolegelo e go tsenngwang Basupi ba ga Jehofa fela mo go yone. Pego nngwe ya re “tsela e Ofisi ya Tirelo ya Tshireletso ya Setšhaba e neng ya akanyetsa go tshwarwa ga magolegwa [Basupi ba ga Jehofa] ka yone” e ne ya dira gore go dirwe tshwetso ya gore Basupi ba kgaoganngwe le magolegwa a mangwe mme ba tsenngwe mo kgolegelong e le nngwe. Ka 1998, Gerika e ne ya kgaotsa go tsenya Basupi ba ba sa tseneleng bosole mo kgolegelong.
Fa Korea Borwa e kgaoganya bontsi jwa Basupi le magolegwa a mangwe, le yone e ne e bontsha gore e akanyetsa makawana ano a a neng a tsentswe mo kgolegelong ka ntlha ya go ngangatlela se ba se dumelang. * Dikgolegelo le ditheo dingwe di le mmalwa tse go nang le Basupi ba bantsi mo go tsone di ne tsa atlega mo go diriseng mokgwa ono wa go sireletsa magolegwa a a tsentsweng mo kgolegelong ka ntlha ya segakolodi. Fa legolegwa lengwe la Mosupi kwa Kgolegelong ya Gunsan le tlhalosa molemo wa go kgaoganya magolegwa, la re: “Re gololesegile mo tlhotlheletsong e e sa siamang e e jaaka boitsholo jo bo sa siamang le puo e e leswe. Jaanong re itumelela go tlotla ka dilo tsa semoya le bakaulengwe ka rona ba Basupi.”
‘Re gololesegile mo tlhotlheletsong e e sa siamang e bile re itumelela metlotlo e e agang’
Kgang e e sa feleng ya go tlotla segakolodi sa batho ba ba sa tseneleng bosole. Le fa Korea Borwa e dirile se se molemo ka go kgaoganya Basupi le magolegwa a mangwe, ga e a dira se dinaga tse dingwe di sa bolong go se dira go rarabolola kgang eno. Ka sekai, fa e sa le ka 1997, Gerika e ne ya letla batho ba ba sa tseneleng bosole go dira tiro ya setšhaba. Mo nakong e e fetileng Jeremane e ne e letla batho ba ba sa tseneleng bosole go dira tiro ya setšhaba mme ka 2011 fa go ikwadisetsa bosole go emisiwa ba ne ba sa tlhole ba patelesega go dira tiro ya setšhaba. Ka 2000, Taiwan e ne ya dira go dumalana le molao wa go letla batho ba ba sa tseneleng bosole go dira tiro ya setšhaba.
Makawana a Basupi le ba malapa a bone kwa Korea Borwa ba solofela gore naga ya bone e tla dirisa melao ya boditšhabatšhaba ya go tlotla ditshwanelo tsa batho tsa kgololesego ya segakolodi.
^ ser. 9 Molao wa boditšhabatšhaba o Korea o patelesegang go o ikobela o tsaya tsia ditshwanelo tsa batho tsa go sa tsenele bosole. Bona setlhogo se se reng “Dinaga Tse Dingwe di Ngongoregela Tshiamololo ya Kwa Korea Borwa.”


text:
Selekanyo sa Boimana
Selekanyo sa Boimana mo go alafiweng ga go sa tshola ke selekanyo se se atlegileng sa boimana. Ke bontlha bongwe mo lekgolong jwa tekeletso e e bakang boimana,ditekeletso tse ka kakaretso go raya fa motho a tsena mo kgweding fa go tsengwa kgotsa go dirisiwa sengwe se e seng sa tlholego , se se ka nnang motlhofo go tsengwa ga sengwe se eseng sa tlholego (AI) kgotsa tsotlhe ka kakaretso mo vitro fertilization.
This is an excerpt from the article Selekanyo sa Boimana from the Wikipedia free encyclopedia. A list of authors is available at Wikipedia.


text:
Dibidio mo JW.ORG/TN
Bona dibidio tse di tlhagang go ya ka ditlhogo mo saeteng ya rona ya Internet. Leba kgotsa o itseele dibidio tse di theilweng mo Baebeleng tsa malapa, basha le bana. Bona dibidio tse di nang le tshedimosetso ka ga Basupi ba ga Jehofa.
DIBIDIO
Tlotla Bolaodi Jwa ga Jehofa
Ba lelapa kgotsa ditsala ba ka leka jang boikanyegi jwa gago mo Modimong? Baiseraele ba bogologolo ba ne ba lebane le bothata jo bo tshwanang fa Kora a ne a tsuologela Moshe.
DIBIDIO
Go Kopanngwa ke Thuto ya Bomodimo
Dikopano tsa boditšhabatšhaba tsa “Thuto ya Bomodimo” mo lefatsheng lotlhe di amile batho ba le bantsi jang?
DIBIDIO
Dafide—O ne A Ikanya Modimo
Dafide o ne a dira diphoso mo botshelong jwa gagwe, a lebana le dikgwetlho tse dintsi mme ga a ka a kgaotsa go direla Jehofa. Sekao sa gagwe se se molemo se tla go thusa gore o nne o ikanyega.
DIBIDIO
Basha ba Botsa Jaana
—Nka Dira Jang Ditsala Tsa Mmatota?
Ithute kafa o ka tlhophang ditsala tse di molemo ka gone tse di ka go thusang go tswelela o na le tsala e e di gaisang tsotlhe—Modimo.
DIBIDIO
Basupi ba ga Jehofa—Ba Bontsha Tumelo ka Ditiro, Karolo 2: Go Phatsimisa Lesedi
Jesu o ne a laela balatedi ba gagwe gore ba “dire batho ba ditšhaba tsotlhe barutwa.” Kganetso le dikgwetlho tse dintsi di dira gore Baithuti ba Baebele ba lemoge se tota go phatsimisa lesedi go se kayang.
DIBIDIO
Go ya Kwa Mafelelong a Lefatshe
Sekolo sa Baebele sa Watchtower sa Gileade se bontsha botlhokwa jwa tiro ya go rera. Itumelele maitemogelo a barongwa ba ba neng ba ile sekolong seno se se kgethegileng.
ARMENIA
Armenia e Golola Ba ba Sa Tseneleng Bosole
Ke eng se se dirileng gore kgetsi e e sa bolong go sekwa e felele ka gore Basupi bano ba gololwe?
NNA TSALA YA GA JEHOFA
Botshelo Jo bo Sa Khutleng—Jaanong bo Fitlhile! (Pina 55)
Opela le pina eno mme o ipone o tshelela ruri kwa Paradaiseng.
DIPOROJEKE TSA KAGO
Ntlokgolo ya Lefatshe Lotlhe—Tiragalo ya Botlhokwa mo Hisitoring
Basupi ba ga Jehofa ba aga ntlokgolo e ntšha kwa Warwick, New York. Ba tlhomamisegile gore Modimo o a ba kaela mo porojekeng eno.
TIRO YA GO GATISA
Ba Kopana Mmogo go Tla go Tshameka Mmino
Mo dingwageng di feta 40, baletsi ba ba tswang mo lefatsheng lotlhe ba ne ba itumelela tshono ya go tla go tshameka mmino mo setlhopheng sa okhestra.


text:
Thuto 13
Dikgang Tse di Molemo ka Bodumedi ke Dife?
1. A madumedi otlhe a siame?
Go na le batho ba ba peloephepa mo madumeding otlhe. Go a itumedisa go itse gore Modimo o bona batho bao e bile o amega ka bone. Mme ka maswabi, batho ba bodumedi ba dira dilo tse di bosula. (2 Bakorintha 4:3, 4; 11:13-15) Go ya ka dipego tsa dikgang, madumedi mangwe a na le seabe mo ditirong tsa borukutlhi, dipolao tsa kgailo, dintwa le go sotliwa ga bana. Ruri seno se hutsafatsa batho ba tota ba dumelang mo Modimong!—Bala Mathaio 24:3-5, 11, 12.
Bodumedi jwa boammaaruri bo galaletsa Modimo, fa jwa maaka jone bo mo kgopisa. Bo ruta dikgopolo tse di seyong mo Baebeleng go akaretsa dithuto tsa maaka ka Modimo le ka baswi. Mme gone Jehofa o batla gore batho ba itse se e leng boammaaruri ka ene.—Bala Esekiele 18:4; 1 Timotheo 2:3-5.
2. Dikgang tse di molemo ka bodumedi ke dife?
Se se itumedisang ke gore Modimo ga a tsiediwe ke bodumedi jo bo ipolelang gore bo a mo rata mme gone bo rata lefatshe la ga Satane. (Jakobe 4:4) Lefoko la Modimo le bitsa madumedi otlhe a maaka “Babelona o Mogolo.” Babelona e ne e le motse wa bogologolo o bodumedi jwa maaka bo simologileng mo go one morago ga Morwalela wa motlha wa ga Noa. Go ise go ye kae, Modimo o tla fedisa ka tshoganyetso bodumedi jono jo bo tsietsang le jo bo gatelelang batho.—Bala Tshenolo 17:1, 2, 5, 16, 17; 18:8.
Go na le dikgang tse dingwe gape tse di molemo. Jehofa ga a lebala batho ba ba peloephepa ba ba mo madumeding a maaka a a mo lefatsheng lotlhe. O kopanya batho bano ka go ba ruta boammaaruri.—Bala Mika 4:2, 5.
3. Batho ba ba peloephepa ba tshwanetse go dira eng?
Jehofa o rata batho ba ba ratang boammaaruri le tshiamo. O ba kopa gore ba tlogele bodumedi jwa maaka. Batho ba ba ratang Modimo ba ikemiseditse go dira diphetogo gore ba mo itumedise.—Bala Tshenolo 18:4.
Mo lekgolong la ntlha la dingwaga, fa batho ba ba peloephepa ba ne ba utlwa dikgang tse di molemo mo baaposetoloing, ba ne ba di amogela ka boipelo. Ba ne ba ithuta tsela e ntšha ya botshelo mo go Jehofa, tsela e e itumedisang le e e nang le boikaelelo le tsholofelo. Ba re tlhometse sekao se se molemo ka gonne ba ile ba amogela dikgang tse di molemo ka go dira gore Jehofa a tle pele mo matshelong a bone.—Bala 1 Bathesalonika 1:8, 9; 2:13.
Jehofa o amogela batho ba ba tlogelang bodumedi jwa maaka mo lelapeng la baobamedi ba gagwe ba boammaaruri. Fa o amogela taletso e e lorato ya ga Jehofa, o tla nna tsala ya gagwe, o nne le lelapa le lesha le le lorato la batho ba ba obamelang Jehofa mme o bone botshelo jo bo sa khutleng.—Bala Mareko 10:29, 30; 2 Bakorintha 6:17, 18.
4. Modimo o tla lere jang boipelo mo lefatsheng lotlhe?
Kgang ya gore bodumedi jwa maaka bo tlile go senngwa e a itumedisa. Katlholo eo e tla golola lefatshe lotlhe mo kgatelelong. Bodumedi jwa maaka ga bo na go tlhola bo tsietsa le go kgaoganya batho. Batho botlhe ba tla bo ba kopantswe mo kobamelong ya Modimo yo o esi wa boammaaruri.—Bala Tshenolo 18:20, 21; 21:3, 4.


text:
A Leina la Modimo ke Jesu?
Karabo ya Baebele
Jesu o ne a ipitsa “
Morwa Modimo.” (Johane 10:36; 11:4) Jesu ga a ise a ko a itlhalose e le Modimo Mothatayotlhe.
Mo godimo ga moo, Jesu o ne a rapela Modimo. (Mathaio 26:39) Mme fa a ne a ruta balatedi ba gagwe go rapela, Jesu o ne a re: “
Rraarona yo o kwa magodimong, a leina la gago le itshepisiwe.”—Mathaio 6:9.
Jesu o ne a senola leina la Modimo fa a ne a nopola temana nngwe ya bogologolo ya Dikwalo a re: “
Utlwa, wena Iseraele, Jehofa Modimo wa rona ke Jehofa yo o mongwe fela.”—Mareko 12:29; Duteronome 6:4.


text:
DIPOLELO TSE DI TSHWANTSHITSWENG TSA BAEBELE
DIPOLELO TSE DI TSHWANTSHITSWENG TSA BAEBELE
Moshe o Golela Kwa Egepeto
Ithute gore fa Moshe e ne e le losea o ne a falodiwa jang mo go Faro yo o setlhogo wa Egepeto. Bala polelo eno e e tshwantshitsweng mo Internet kgotsa mo khoping e o e printileng ya PDF.
TSE DINGWE TSE O KA DI ITSEELANG
Bona kafa dipego tsa Baebele e nnang tsa mmatota ka gone fa o bala polelo nngwe le nngwe e e tshwantshitsweng mo Internet kgotsa mo khoping e o e printileng ya PDF. Go tswa foo, lo le lelapa, tlotlang ka se lo se ithutileng mo pegong eo lo bo lo araba dipotso tse di kwa bofelong jwa yone.


text:
Pego ya Pokano ya Ngwaga le Ngwaga
“Buka ya Modimo—Letlotlo”
Ka mafelobeke a Diphalane 5 le 6, 2013, batho ba le 1 413 676 mo dinageng di le 31 ba ne ba reetsa pokano ya ngwaga le ngwaga ya bo129 ya Watch Tower Bible and Tract Society of Pennsylvania, bangwe ba le kwa Holong ya Dikopano ya Basupi ba ga Jehofa kwa Jersey City, New Jersey, U.S.A., mme ba bangwe bone ba gokagantswe ka Internet.
Guy Pierce wa Setlhopha se se Laolang sa Basupi ba ga Jehofa e ne e le modulasetulo mo pokanong eno. O ne a dira gore bareetsi ba swegaswege pelo ka go ba tlhomamisetsa gore thulaganyo eno e ne e tla araba dipotso tsa botlhokwa tsa Baebele, e phatsimise lesedi la boammaaruri le go ba naya ‘dijo tsa semoya ka nako e e tshwanetseng.’—Mathaio 24:45; Diane 4:18.
“Lefelo la Dipontsho le le Tlotlomatsang Jehofa.”
Mark Sanderson wa Setlhopha se se Laolang o ne a bua ka lefelo leno la dipontsho le lesha la Basupi le le kwa ntlokgolo ya lefatshe lotlhe kwa Brooklyn, New York, U.S.A., la setlhogo se se reng “Baebele le Leina la Modimo.” Le bontsha mo leina la Modimo le tlhagang gone mo Dikwalong Tsa Sehebera le mo Dikwalong Tsa Bokeresete Tsa Segerika e bile le na le Dibaebele tse dintsi tsa bogologolo, dirisiwa tsa bogologolo le ditsebe tsa Baebele tsa Metlha ya Bogare.
Dingwe tsa dilo tse di tlhomologileng mo lefelong leno la dipontsho ke ditsebe tsa thanolo ya Baebele ya lekgolo la bo16 la dingwaga ya ga William Tyndale yo e leng moranodi wa ntlha wa Baebele yo o neng a ranolela leina la Modimo mo Seesemaneng, le ditsebe tsa kgatiso ya 1602 ya thanolo ya Se-Spain e e itsegeng e le Reina-Valera Bible e e ranolang leina la Modimo e le “Iehova.” Gape go na le thanolo ya Seesemane e e itsegeng e le Great Bible (e e gatisitsweng ka 1549), khopi ya Baebele ya dipuo tse 12 ya ga Elias Hutter (Kgatiso ya 1599 e gape e bidiwang Nuremberg Polyglot) le Geneva Bible (e e gatisitsweng ka 1603) mme tsotlhe di dirisa leina la Modimo.
Mokaulengwe Sanderson o ne a laletsa mongwe le mongwe gore a tle go bona lefelo leno la dipontsho la Dibaebele ka go re: “Re rapelela gore . . . le thuse batho ba dingwaga tsotlhe ba ba peloephepa le ba ba rutegileng ka ditsela tse di farologaneng gore ba rate dilo tse pedi tse le rona re di ratang—Lefoko la Modimo le le tlhwatlhwakgolo, Baebele, le leina la gagwe le le galalelang, Jehofa.”
Temana ya Ngwaga ya 2014.
Fa Gerrit Lösch wa Setlhopha se se Laolang a sena go sobokanya Tora ya Tebelo ya beke eo, Mokaulengwe Pierce o ne a itsise temana ya ngwaga ya 2014 e e reng, “A Bogosi jwa gago bo tle.” (Mathaio 6:10) Le fa temana eno ya ngwaga e tla nna e tshwanela Basupi ba ga Jehofa, e botlhokwa thata mo ngwageng wa 2014 ka gonne e tla bo e le ngwaga wa bo100 Bogosi jwa Modimo bo tlhomilwe kwa legodimong.
“Mpho e e Tlhwatlhwakgolo e e Tswang Kwa Modimong.”
Mo karolong eno, bareetsi ba ne ba itumelela bidio e e tlhalosang ka hisitori ya Thanolo ya Lefatshe le Lesha, Baebele e e gatisitsweng ke Basupi ba ga Jehofa le e batho ba bangwe ba e tsayang e le thanolo e e botoka go di gaisa tsotlhe. Fa Nathan Knorr a ne a golola bolumo ya ntlha ya thanolo eno ka 1950 kwa Kopanong ya Boditšhabatšhaba ya Koketsego ya Puso ya Modimo, o ne a bolelela bareetsi se se sa ntseng se le botlhokwa le gompieno: Balang thanolo eno yotlhe. E ithuteng. Thusang ba bangwe gore ba e ithute ka gonne seno se tla ba thusa gore ba bitse leina la ga Jehofa.
“Tse di Itumedisang Tsa Maloba.”
Samuel Herd wa Setlhopha se se Laolang o ne a neela puo ya setlhogo seno se se neng se akaretsa go tshameka bidio e mo go yone go neng go botsolodiwa maloko a le manè a lelapa la Bethele la kwa United States, a a neng a le teng fa go ne go gololwa Thanolo ya Lefatshe le Lesha ka dibolumo di le thataro magareng ga 1950 le 1960.
Eunice Timm o gakologelwa a dirisa Thanolo ya Lefatshe le Lesha kwa dipokanong tsa Bokeresete. O ne a itumelela dikarolo tse di thusang go dira dipatlisiso tse di jaaka ditshupiso tse di fa gare mo ditsebeng. A re e re ka go rwala dibolumo tseno tsotlhe go ne go imela, o ne a tle a tseye fela dibolumo tse a neng a tla di tlhoka le Baebele e nnye ya King James Version gore a e dirise fa go ka balwa ditemana tse a neng a sa lebelela gore di tla balwa.
Thanolo e ntšha e ne ya ama le dikarolo tse dingwe tsa kobamelo ya rona. Ka sekai, Fred Rusk o ne a re pele ga 1950, ba ba neng ba rapelela lelapa la Bethele ba ne ba dirisa mafoko a King James Version a a jaaka, “puso ya gago a e tle.” Le fa go ntse jalo, fa Thanolo ya Lefatshe le Lesha e sena go gololwa, ba ne ba tlogela go dirisa puo ya bogologolo ba bo ba rapela ka puo e e dirisiwang letsatsi le letsatsi.
John Wischuk o ne a kgatlhiwa thata ke boleng jwa thanolo le boikokobetso jo Komiti ya Thanolo ya Baebele ya Lefatshe le Lesha e ileng ya bo bontsha. O ne a re: “Ba ne ba sa batle gore maina a bone a itsiwe, fa ba sa ntse ba tshela kgotsa fa ba setse ba sule ka gonne ba ne ba batla gore kgalalelo yotlhe e ye kwa go Jehofa Modimo.” Charles Molohan o ne a tlhalosa kafa batho bano ba ba neng ba botsolodiwa ba neng ba ikutlwa ka gone fa a ne a re: “Thanolo ya Lefatshe le Lesha e re thusitse go tlhomamisa boammaaruri mo dipelong tsa rona le go nonotsha tumelo ya rona gore re nonotshe tumelo ya ba bangwe.”
“Re ba Utlwa ba Bua ka Diteme Tsa Rona Kaga Dilo Tse Dikgolo Tsa Modimo.”
(Ditiro 2:11) Geoffrey Jackson wa Setlhopha se se Laolang o ne a neela puo e mo go yone a neng a golola Thanolo ya Lefatshe le Lesha ya 2013 ya Seesemane. Kwa bokhutlong jwa puo ya gagwe, ba ba neng ba reeditse go akaretsa le ba ba neng ba gokagantswe ka Internet, ba ne ba newa Dibaebele.
Mokaulengwe Jackson o ne a re go setse go fetile dingwaga di feta 60 fa e sale bolumo ya ntlha ya Thanolo ya Lefatshe le Lesha e golotswe. Go tloga ka nako eo, puo ya Seesemane e ntse e fetoga mme mokgele wa rona fa re ranola Baebele ga o fetoge. Re batla go ranola Lefoko la Modimo jaaka le ntse re sa fetole bokao jwa lone.
Ka 2005, Setlhopha se se Laolang se ne sa tlhoma mogopolo mo go reng Baebele e ranolelwe mo dipuong tse dintsi. Fa e sale ka nako eo, dipuo tse Thanolo ya Lefatshe le Lesha e gatisiwang ka tsone di ne tsa oketsega go tloga go 52 go ya go 121, mme e sa ntse e tla ranolelwa mo dipuong tse dingwe tse 45. Fa baranodi ba ntse ba ranolela Thanolo ya Lefatshe le Lesha mo dipuong tse dingwe, ba ne ba botsa ka mafoko kgotsa dipolelwana dingwe ba kopa go di tlhalosediwa botoka. Go setse go rometswe dipotso di feta 52 000 tse di neng tsa arabiwa, mme bontsi jwa tsone bo ne jwa bontsha gore ke mo dikarolong dife mo Seesemane se tshwanetseng go tlhabololwa kgotsa go kwalwa ka Seesemane se se dirisiwang gompieno.
Ka sekai, Mokaulengwe Jackson o ne a tlhalosa gore pelenyana dikgatiso tsa Seesemane tsa Thanolo ya Lefatshe le Lesha mo go 1 Samuele 14:11, di ne di re Jonathane le motsholadibetsa wa gagwe ba ne ba “itshenolela masole a tshireletso a Bafilisitia.” E le gore temana eno e se ka ya tlhaloganngwa ka tsela e e sa tshwanelang, kgatiso e ntšha e e tlhabolotsweng ya re ba ne ba “itlhagisa.” Ka tsela e e tshwanang, Mika 2:6 e balega jaana fa e ranola mafoko jaaka a ntse: “Lo se ka lwa letla mafoko a tswa. Ba ne ba letla mafoko a tswa.” Gone jaanong mafoko ano a balega jaana: “‘Kgaotsang go rera!’ ba a rera.”
Mo dingwageng tse tlhano tse di fetileng, Setlhopha se se Laolang se ne sa tlhoma komiti gore e tlhabolole Thanolo ya Lefatshe le Lesha e bile gompieno re kgona go bona maduo a tiro ya bone. Baebele e e tlhabolotsweng e a kgatlha, e balega motlhofo e bile ga e senyege ka bonako le fa e ka tswa e dirisitswe ka lobaka lo loleele. Mokaulengwe Jackson o ne a itsise gore go ise go ye kae kgatiso eno ya Seesemane e tla bo e le teng ka mokwalo o mogolo le ka kgatiso e nnye.
‘Go Tshwara Lefoko la Boammaaruri Sentle.’
Mo puong eno e e theilweng mo go 2 Timotheo 2:15, Stephen Lett wa Setlhopha se se Laolang o ne a bua ka dintlha tse di oketsegileng tsa Baebele e e tlhabolotsweng. Mafoko a a reng ‘go tshwara sentle’ a a dirisitsweng mo temaneng eno a kaya “go sega ka tlhamalalo.” Re batla go dirisa “tšhaka ya moya” ka tsela e e tlhamalaletseng le e e boammaaruri. (Baefeso 6:17) Ka jalo, Mokaulengwe Lett o ne a bontsha gore dintlha tse di oketsegileng tsa Baebele eno di ka re thusa jang go dira jalo.
Karolo e e simololang, ya setlhogo se se reng, “Go Itse Lefoko la Modimo” e na le ditemana tsa Baebele tse di arabang dipotso di le 20 tsa dithuto tsa motheo tsa Baebele.
Dintlha Tse di Oketsegileng A, di tlhalosa dikarolo tsa Baebele e e tlhabolotsweng tse di jaaka diphetogo tse di dirilweng mo mokwalong le mo puong le kafa e ranolang leina la Modimo ka gone.
Dintlha Tse di Oketsegileng B, di kgaogantswe ka dikarolo di le 15 tsa mebala e mentle e bile di na le dimmapa le ditshwantsho tse di ka thusang motho fa a ithuta a le nosi le fa a ruta ba bangwe.
Kwa tshimologong ya buka nngwe le nngwe ya Baebele go na le “Dintlha Tsa Diteng” tse di tlhalosang buka eo, go thusa mmadi go bona karolo e a e batlang ka bonako. Karolo eno e emisetsa mokwalo o o neng o tlhaga kwa godimo mo tsebeng nngwe le nngwe ya dikgatiso tse dikgologolo.
“Lenaane la Mafoko a Baebele” le tlhalosa ka bokhutshwane mafoko a mantsi a a dirisitsweng mo Baebeleng.
Mafoko a le mantsi a a neng a tlhaga mo go “Kaedi ya Mafoko a Baebele” a fokoditswe. Gone jaanong go tsentswe fela mafoko le ditemana tse di ka re solegelang molemo mo tirong ya go rera le go ruta.
Ditshupiso tse di mo kholomong e e fa gare mo tsebeng nngwe le nngwe le tsone di fokoditswe. Gone jaanong go tsentswe fela tse di tla re thusang mo tshimong.
Dintlha tse di kwa tlase di tlhalosa tsela e nngwe e mafoko a ka ranolwang ka yone, di bontsha thanolo ya lefoko ka lefoko le tshedimosetso e e oketsegileng malebana le se go buiwang ka sone.
JW Library.
John Ekrann, leloko la Komiti ya Lekala la United States, o ne a bontsha kafa thulaganyo e ntšha ya JW Library e ka dirisiwang ka gone mo didirisiweng tsa ileketeroniki tse di jaaka di-smartphone le dikhomputara tsa di-tablet. O ka kgona go bona Thanolo ya Lefatshe le Lesha e e tlhabolotsweng le dithanolo tse dingwe tse tlhano tsa Baebele o dirisa thulaganyo eno. E ne ya gololwa mahala go dirisiwa dithulaganyo tsa madirelo a magolo tsa dikhomputara ka Diphalane 7, 2013.
“Go Ranola Lefoko la Modimo Gore le Tlhalose Bokao ka Tsela e e Tshwanetseng.”
Anthony Morris wa Setlhopha se se Laolang o ne a tswelela ka go tlhalosa melaometheo e e neng e kaela Komiti ya Thanolo ya Baebele ya Lefatshe le Lesha fa e ne e ranola kgatiso e e tlhabolotsweng. Go tlhomamisa gore Baebele e tlhaloganyesega motlhofo, komiti eno e ne ya dirisa molaomotheo o o mo go 1 Bakorintha 14:8, 9 fa e dira tiro eno. Ba ne ba sa ranole lefoko ka lefoko fa e le gore seo se ne se tla fetola bokao jwa se Baebele e se buang.
Ka sekai, fa Genesise 31:20 e ne e ka ranolwa jaaka e ntse e ne e tla balega jaana: “Jakobe a utswa pelo ya ga Labane.” Le fa go ntse jalo, bokao jwa leele la Sehebera le le dirisitsweng mono bo farologane le jwa leele la Seesemane, ka jalo Thanolo ya Lefatshe le Lesha e ranola mafoko ano jaana: “Jakobe a tsietsa Labane.” Ka tsela e e tshwanang, fa 1 Bakorintha 7:39 e ne e ka ranolwa lefoko ka lefoko, e ne e tla kaya gore mosadi yo o nyetsweng o ne a ka nyalwa ke monna yo mongwe fa monna wa gagwe “a ne a ka robala.” E re ka Baebele ka dinako dingwe e dirisa lefoko “boroko” go kaya go robala mo losong, Thanolo ya Lefatshe le Lesha e ranola mafoko ao e le ‘fa a ka robala mo losong,’ go thusa mmadi gore a tlhaloganye mafoko ao ka tsela e e tshwanetseng.
Mokaulengwe Morris o ne a re: “Fa Baebele e ne e kwalwa go ne go dirisiwa puo e e neng e buiwa letsatsi le letsatsi ya batho ba ba tlwaelegileng—balemi, badisa le batshwaraditlhapi. Thanolo e e molemo ya Baebele e dira gore molaetsa wa yone o tlhaloganngwe ke batho ba ba peloephepa go sa kgathalesege maemo a bone.”
“Go Dirisa ‘Mafoko a a Itumedisang’ le ‘Mafoko a a Nepileng a Boammaaruri.’ ”
David Splane wa Setlhopha se se Laolang o ne a neela puo ya setlhogo seno se se theilweng mo go Moreri 12:10. Bakwadi ba Baebele ba ne ba le kelotlhoko fa ba kwala dikakanyo tsa Modimo mme Komiti ya ntlhantlha ya Thanolo ya Baebele ya Lefatshe le Lesha le yone e ne ya dira se se tshwanang. Go ne ga latelwa molaomotheo ono fa go ne go ranolwa kgatiso ya bosheng ya Thanolo ya Lefatshe le Lesha: “Kwala mafoko a a nepileng a boammaaruri” mme o dire gore molaetsa wa Modimo o utlwale sentle.
Mokaulengwe Splane o ne a re: “Lefoko le le lengwe la Seesemane le ka kaya dilo tse dintsi.” Ka sekai, mo go 2 Timotheo 1:13 dithanolo tse dikgologolo tsa Thanolo ya Lefatshe le Lesha di dirisa polelwana “sekao sa mafoko a a itekanetseng.” Lefoko “sekao” ka Seesemane le ka kaya dilo tse dintsi, sengwe sa tsone e le “tiro . . . ya motaki.” Go akantswe ka bokao jono, bangwe ba re polelwana eno e kaya sengwe se sentle se motho a ka se fitlhelang mo dithutong tsa Baebele. Le fa go ntse jalo, fa lefoko leno le tlhalosiwa mo puong ya ntlhantlha, le kaya “sekao . . . se se ka etsiwang.” Ka jalo kgatiso e e tlhabolotsweng e dirisa polelwana “melao ya mafoko a a molemo.”
Gape Mokaulengwe Splane o ne a tlhalosa dilo dingwe tse di tlhabolotsweng mo puong ya Seesemane. Ka sekai, lefoko “bapolwa” le le dirisitsweng mo dithanolong tse dikgologolo tsa Thanolo ya Lefatshe le Lesha go tlhalosa tsela e Jesu a bolailweng ka yone, gantsi le kaya go phunyeletsa kota e e motsu mo mmeleng wa motho le go e tlogela mo go ene. E re ka go sa phunyelediwa kota ya tlhokofatso mo mmeleng wa ga Jesu, kgatiso e e tlhabolotsweng e dirisa mafoko “a kokotelwa mo koteng” go tlhalosa tsela e Jesu a bolailweng ka yone.—Mathaio 27:22, 23, 31.
Mokaulengwe Splane o ne a konela ka go re: “Re rapela gore fa o ntse o bala le go ithuta Thanolo ya Lefatshe le Lesha e e tlhabolotsweng o atamalane le Jehofa go feta le fa e le leng pele. Mme e kete a ka nna Rraago, Modimo wa gago le Tsala ya gago ka bosakhutleng.”
Konelo.
Mokaulengwe Pierce o ne a tshwantsha thanolo e e tlhabolotsweng ya Baebele le dijo tsa konokono mo “moketeng wa dijo tse dintsi” wa ga Jehofa. (Isaia 25:6) Go tswa foo o ne a konela thulaganyo eno ka tsela e e tshwanelang ka go kopa bareetsi gore ba opele pina 114 ya setlhogo se se reng “Buka ya Modimo—Letlotlo” mo dibukeng tsa Opelelang Jehofa.


text:
Ntlo ya peeletso ya lefatshe la Botswana
Botswana National Archives and Records Services ke lekalana la puso le le simolodisitsweng ka molao motheo wa National Archives Act of 1978, yo o simolodisitsweng ka ngwaga wa 2007. Maitlamo a lephata le ke go beeletso kitso le go e tshwara ka mantlhotlho; le gone go baya sentle kitso ya lefatshe la Botswana.
This is an excerpt from the article Ntlo ya peeletso ya lefatshe la Botswana from the Wikipedia free encyclopedia. A list of authors is available at Wikipedia.


text:
Kgaolo ya Ghanzi
Template:Infobox district Ghanzi (nako tse dingwe Gantsi ) ke kgaoloee ko bophirima jwa Botswana, e kopanetse molelwane le Namibia ka ko bophirima e bo e namela ko botlhaba le boteng jwa lefatshe. Toropo ya kgaolo ya botsamaisi ke Gantsi. Bontsi jwa sepatlo sa Ghanzi ke Lefelo la diphologolo la Central Kalahari. Dipalo tsa batho tsa ngwaga wa palobatho wa 2001 e ne ele 33,170, palo ee kwatlase go fetwa ke ya kgaolo epe fela mo Botswana. Ghanzi o bophara jwa 117,910 km².
This is an excerpt from the article Kgaolo ya Ghanzi from the Wikipedia free encyclopedia. A list of authors is available at Wikipedia.


text:
A o ka rata go bala setlhogo seno ka %%?
Ee
Nnyaa
Mmino wa Kobamelo ya Bokeresete
Itseele dikgatiso tse di reediwang tsa dipina tsa Bokeresete tse di dirisediwang go baka le go obamela Jehofa Modimo. Go na le mmino wa mantswe, wa okhestra le wa di letswa.
Opelelang Jehofa--Dipina Tsa Piano
Kingdom Melodies, Volume 6
Kingdom Melodies, Volume 1
Kingdom Melodies, Volume 3
Kingdom Melodies, Volume 5
Kingdom Melodies, Volume 9
Kingdom Melodies, Volume 4
Kingdom Melodies, Volume 2
© 2014 Watch Tower Bible and Tract Society of Pennsylvania.
|


text:
Rre Neo Moroka
Template:Orphan Neo Moroka ke mopolotiki wa mo Botswana, yo o dirang a le tona wa papadi le madirelo.
Rre Moroka o fentse dithuto tsa gagwe ka setlankana sa Digarata mo dithutong tsa go ithuta ka tlholego le meamuso ya yone gape e ne e le mogakolodi wa polokelo madi ya Barclays go tsweng ka ngwaga wa 1984 gofitlha kwa go wa 1991. O kile a bereka e le mookamedi mogolo wa kompone ya BP Botswana. O ne a tlhophiwa go ya Khudutlhamageng la ntlha mo ditsong ka ditlhopho tsa Phalane ngwaga wa 2004 go tswa kwa kgaolong ya Kgalagadi Borwa [1] gape o emetse phuthego ya Botswana Democratic Party. Go latedisa ditlhopho, o ne a tlhomiwa go nna tona wa papadi le madirelo ka kgwedi ya Ngwanatsele a tlhola borobabongwe ka ngwaga wa, 2004.
Rre Moroka o fentse dithuto tsa gagwe ka setlankana sa Digarata mo dithutong tsa go ithuta ka tlholego le meamuso ya yone gape e ne e le mogakolodi wa polokelo madi ya Barclays go tsweng ka ngwaga wa 1984 gofitlha kwa go wa 1991. O kile a bereka e le mookamedi mogolo wa kompone ya BP Botswana. O ne a tlhophiwa go ya Khudutlhamageng la ntlha mo ditsong ka ditlhopho tsa Phalane ngwaga wa 2004 go tswa kwa kgaolong ya Kgalagadi Borwa [1] gape o emetse phuthego ya Botswana Democratic Party. Go latedisa ditlhopho, o ne a tlhomiwa go nna tona wa papadi le madirelo ka kgwedi ya Ngwanatsele a tlhola borobabongwe ka ngwaga wa, 2004.
This is an excerpt from the article Rre Neo Moroka from the Wikipedia free encyclopedia. A list of authors is available at Wikipedia.
Other languages


text:
Mmino wa Setswana
Batswana ke morafe wa Aferika, o thata o agileng kwa Aferika Borwa.
Didirisiwa tse dingwe di akaretsa segaba le setinkane. Segaba se tshwana thata le violin, ka go dirwa, mme se dirisa leseka le le lengwe le le hakisitsweng mo sebagabikeng. Fa setinkane sone se dirwa ka ditshipi tse difarologanyeng tse di se phaphathi mme di tshamekiwa jaaka keyboard.
Ka nako ya bokoloni, mokgwa wa mmino wa setswana o ne o kgalwa ka gore o ne o kaiwa fa kgoreletsa ditlhabololo mo kgaolong le mo bathong. Go tsweng boipuso jwa Botswana, tsela kgotsa mekgwa ya mmino e ne ya busetswa mo tirisong, le fa mmino e le malwa go tsweng gongwe le gongwe mo Aferika (thata Aferika Borwa), United States le Europa e setse e tsere phekeloe sele go ya ka fa e ratiwang ka teng.
Didirisiwa tse dingwe di akaretsa segaba le setinkane. Segaba se tshwana thata le violin, ka go dirwa, mme se dirisa leseka le le lengwe le le hakisitsweng mo sebagabikeng. Fa setinkane sone se dirwa ka ditshipi tse difarologanyeng tse di se phaphathi mme di tshamekiwa jaaka keyboard.
Ka nako ya bokoloni, mokgwa wa mmino wa setswana o ne o kgalwa ka gore o ne o kaiwa fa kgoreletsa ditlhabololo mo kgaolong le mo bathong. Go tsweng boipuso jwa Botswana, tsela kgotsa mekgwa ya mmino e ne ya busetswa mo tirisong, le fa mmino e le malwa go tsweng gongwe le gongwe mo Aferika (thata Aferika Borwa), United States le Europa e setse e tsere phekeloe sele go ya ka fa e ratiwang ka teng.
This is an excerpt from the article Mmino wa Setswana from the Wikipedia free encyclopedia. A list of authors is available at Wikipedia.


text:
Bojanala jwa lefatshe la Botswana
Dingwe tsa konokono tse nyokang bajanala mo Botswana ke mafelo a bojanala, go tsoma le go kapa ditshwantsho. Tse dingwe tse di nyokang bojanala di akaretsa lefelo la Okavango Delta le le elelang ka metsi segolo jang ka nako ya dipula, ditlhaketlhake le matsha. Lephata la Bojanala le thusitse mo tlhabololong ya itsholelo ya Botswana mo go lentsheng go ikaegeng mo ditsa tlholego jaaka diteemane le nama ya kgomo, mme e ne ya re ka ngwaga wa 2005 la dira ditiro di le dikete di le masome a mabedi le boraro.
This is an excerpt from the article Bojanala jwa lefatshe la Botswana from the Wikipedia free encyclopedia. A list of authors is available at Wikipedia.
Other languages


text:
TORA YA TEBELO (MAKASINE O O ITHUTIWANG) MORANANG 2014
Makasine ono o sekaseka kafa re ka bontshang tumelo e e tshwanang le ya ga Moshe ka gone. Jehofa o leba jang maikarabelo a lelapa mme o re thusa jang go a diragatsa?
Etsa Tumelo ya ga Moshe
Tumelo ya ga Moshe e ne ya dira jang gore a gane dikeletso tsa nama mme a anaanele tirelo ya gagwe? Ke ka ntlha yang fa Moshe a ile a “leba ka tlhomamo kwa go neweng maduo”?
A o Bona “Ene Yo o Sa Bonaleng”?
Go nna le tumelo mo go Jehofa ga ga Moshe go ile ga mo sireletsa jang gore a se ka a boifa batho mme ga mo thusa jang gore a tshepe ditsholofetso tsa Modimo? Nonotsha tumelo ya gago gore o bone Jehofa e le Motho wa mmatota yo o batlang go go thusa.
Bodiredi Jwa Nako e e Tletseng—Kwa bo Nkisitseng Gone
Fa Robert Wallen a akanya ka dingwaga di le 64 a le mo bodireding jwa nako e e tletseng, utlwa gore ke eng fa a re e nnile botshelo jo bo itumedisang le jo bo nang le bokao thata.
Ga go Ope Yo o Ka Nnang Motlhanka wa Beng ba Babedi
Bangwe ba fudugetse kwa moseja go ya go dira madi a a oketsegileng. Go sa nne mmogo go ama jang lenyalo, bana le kamano ya rona le Modimo?
Nna le Bopelokgale jo Bogolo—Jehofa ke Mothusi wa Gago!
Rre mongwe o ne a baakanya jang boemo jwa lelapa la gagwe morago ga go nna kgakala le bone ka ntlha ya tiro? Jehofa o ne a mo thusa jang gore a tlamele ba lelapa la gagwe mo maemong a a thata a ikonomi?
A o Anaanela Tlhokomelo ya ga Jehofa?
Ela tlhoko ditsela tse tlhano tse mo go tsone Modimo a re tlhokomelang ka lorato le kafa go re tlhokomela ga gagwe go re solegelang molemo ka teng.
A o Ne o Itse?
Mo motlheng wa ditiragalo tsa Baebeles, botlhokwa jwa gore motho a gagole diaparo tsa gagwe e ne e le eng?


text:
Genesise 42:1-38
5 Ka jalo bomorwa Iseraele ba ne ba tla le ba bangwe ba ba neng ba tla go reka, ka gonne go ne go na le leuba mo lefatsheng la Kanana. 6 Mme Josefa e ne e le monna yo o neng a na le taolo mo lefatsheng leo. E ne e le ene yo o neng a rekisetsa batho botlhe ba lefatshe. Ka gone bomorwarraagwe Josefa ba tla mme ba mo ikobela difatlhego tsa bone di lebile fa fatshe. 7 E rile Josefa a bona bomorwarraagwe, a ba lemoga ka bonako, mme a dira gore a se ka a lemotshega mo go bone. Ka jalo o ne a bua le bone ka bogale a ba raya a re: “Lo tswa kae?” mme ba re: “Kwa lefatsheng la Kanana go tla go reka dijo.”
8 Ka gone Josefa a lemoga bomorwarraagwe, mme bone ga ba a ka ba mo lemoga. 9 Ka bonako Josefa a gakologelwa ditoro tse a neng a di lorile ka ga bone, mme a tswelela go ba raya a re: “Lo ditlhola! Lo tlile go bona bosaikategang jwa lefatshe!” 10 Foo ba mo raya ba re: “Nnyaa, morena wa me, batlhanka ba gago ba tlile go reka dijo. 11 Rotlhe re bana ba motho a le mongwe. Re banna ba ba thokgameng. Batlhanka ba gago ga se ditlhola” 12 Mme a ba raya a re: “Ga go jalo! Ka gonne lo tlile go bona bosaikategang jwa lefatshe!” 13 Foo ba re: “Batlhanka ba gago ke bana ba motho ba le lesome le bobedi. Re bana ba motho a le mongwe fela kwa lefatsheng la Kanana; mme bona, yo mmotlana thata o na le rraarona gompieno, fa yo mongwe ene a sa tlhole a le gone.”
14 Le fa go ntse jalo, Josefa a ba raya a re: “Ke se ke se buileng le lona, ka re, ‘Lo ditlhola!’ 15 Lo tla lekwa ka seno. Jaaka Faro a tshedile, ga lo kitla lo tswa fano fa morwarraalona yo mmotlana thata a sa tle fano. 16 Romang mongwe wa lona gore a ye go tla le morwarraalona fa lona lo bofilwe, gore mafoko a lona a tle a lekwe gore a a boammaaruri. Mme fa a se boammaaruri, ruri jaaka Faro a tshedile, lo ditlhola.” 17 Foo a ba tsenya mmogo mo kgolegong malatsi a le mararo.
18 Morago ga moo Josefa a ba raya mo letsatsing la boraro a re: “Dirang jaana mme lo nne lo ntse lo tshela. Ke boifa Modimo wa boammaaruri. 19 Fa e le gore lo thokgame, a mongwe wa bomorwarraalona a nne a bofilwe mo ntlong ya lona ya kgolego, mme lona ba bangwe lotlhe tsamayang, isetsang leuba le le kwa matlong a lona dijo tsa dithoro. 20 Mme lo tla tlisa morwarraalona yo mmotlana thata kwa go nna, gore mafoko a lona a tle a fitlhelwe a ikanyega; mme ga lo kitla lo swa.” Mme ba dira jalo.
21 Mme ba simolola go raana ba re: “Kwantle ga pelaelo re molato ka ga morwarraarona, ka gonne re ne ra bona go tshwenyega thata ga moya wa gagwe fa a ne a re kopa bopelotlhomogi, mme ga re a ka ra reetsa. Ke gone ka moo re tletsweng ke matshwenyego ano.” 22 Foo Rubene a ba araba, a re: “A ga ke a ka ka lo raya ka re, ‘Lo se ka lwa leofela ngwana,’ mme ga lo a ka lwa reetsa? Mme jaanong madi a gagwe, bonang, ruri a a lopiwa.” 23 Fa e le bone, ba ne ba sa itse gore Josefa o ne a reeditse, ka gonne go ne go na le moranodi fa gare ga bone. 24 Ka gone a ba fularela mme a simolola go lela. Morago ga moo a boela kwa go bone a bua le bone mme a tsaya Simeone mo go bone a mmofa fa pele ga matlho a bone. 25 Morago ga moo Josefa a ntsha taolo, mme ba tlatsa dielo tsa bone ka dijo tsa ditlhaka. Gape, ba ne ba tshwanetse go busetsa madi a banna bano mo kgetsing ya mongwe le mongwe wa bone le go ba naya mefago ya loeto. Ka gone ba ne ba direlwa jalo.
26 Ka jalo ba pega dijo tsa bone tsa dithoro mo dieseleng tsa bone mme ba tsena mo tseleng ba tswa koo. 27 E rile mongwe a bula kgetsi ya gagwe gore a neye esele ya gagwe furu kwa lefelong la bonno, a bona madi a gagwe, mme bonang, a bo a le mo molomong wa kgetsi ya gagwe. 28 Foo a raya bomorwarraagwe a re: “Madi a me a busitswe mme ke a a mo kgetsing ya me!” Foo dipelo tsa bone tsa kotlomana, mo e leng gore ba ne ba lebana ba roroma, ba re: “Ke eng seno se Modimo a se re diretseng?”
29 Kgabagare ba goroga kwa go Jakobe rraabone kwa lefatsheng la Kanana mme ba mmolelela dilo tsotlhe tse di ba diragaletseng, ba re: 30 “Monna yo e leng morena wa naga o ne a bua le rona ka bogale, e re ka a ne a tsaya gore re banna ba ba tlholang naga. 31 Mme re ne ra mo raya ra re, ‘Re banna ba ba thokgameng. Ga re ditlhola. 32 Re bana ba motho ba le lesome le bobedi, bana ba ga rraarona. Yo mongwe ga a tlhole a le gone, mme yo mmotlana thata o na le rraarona gompieno kwa lefatsheng la Kanana.’ 33 Mme monna yo e leng morena wa naga a re raya a re, ‘Ke tlile go itse ka seno gore lo thokgame: A morwarraalona mongwe a sale le nna. Mme lona lo tseele leuba le le mo matlong a lona sengwe mme lo tsamaye. 34 Mme lo tlise morwarraalona yo mmotlana thata kwa go nna, gore ke tle ke itse gore ga lo ditlhola mme lo thokgame. Ke tla lo busetsa morwarraalona, mme lo ka nna lwa dira tiro mo lefatsheng.’”
35 Mme ga diragala gore fa ba ne ba ntsha se se mo dikgetsing tsa bone, ga bo go na le sephuthelwana sa madi sa mongwe le mongwe wa bone mo kgetsing ya gagwe. Mme bone le rraabone ba bona diphuthelwana tsa bone tsa madi, mme ba boifa. 36 Foo Jakobe rraabone a kuela kwa go bone a re: “Lo nkamogile bana! Josefa ga a tlhole a le gone le Simeone ga a tlhole a le gone, mme lo tlile go tsaya Benjamine! Dilo tseno tsotlhe di diragalela nna!” 37 Mme Rubene a raya rraagwe a re: “O ka nna wa bolaya bomorwaake ba babedi fa ke sa mmusetse kwa go wena. Mma a tlhokomelwe ke nna, mme ke nna yo ke tla mmusetsang kwa go wena.” 38 Le fa go ntse jalo, a re: “Morwaake ga a kitla a tsamaya le lona, ka gonne morwarraagwe o sule mme o setse a le esi. Fa a ka tlhagelwa ke kotsi e e ka mmolayang mo tseleng e lo tla e tsamayang, ruri lo tla folosetsa meriri ya me e mesweu ka khutsafalo mo teng ga Sheole.”


text:
Motse wa Serule
Serule ke motse o o mo kgaolong ya legare mo Botswana. Serule, o nale seemo sa loapi sa selekanyo sa -21.95 (21° 56' 60 S) gape le sa 27.3 (27° 18' 0 E), ke motse o o mo mebilen, fa thoko ga tsela, kgotsa fa thoko ga seporo sa terena. Motse o o bonwa fa tlhoko ga tsela ya Francistown le Palapye, gape ke motse yo o botlhokwa o o kopanyang diporo tse di tswelang kwa bokone jwa toropong ya Francistown, le borwa jwa motse wa Palapye gape le mo botlhaba jwa toropo ya moepo ya Selebi-Phikwe, e e dikhilomethara tse di masome a bosupa le bobedi go tswa kwa Palapye go ya fela kwa godimo mo tseleng e e yang bokone jwa tsela ya A1, dikhilomethara tse di masome a boferabobedi le bobedi go ya Francistown mo borwa jwa tsela ya A1 gape le dikhilomethara tse di masome a borataro mo bophirima jwa toropo ya Selibe Phikwe go ya kwa makopanelong a tsela.. O bonwa thata mo dikhilometharang tse di makgolo a mararo le masome a mane mo botlhaba selekanyo sa seemo sa loapi sa (90°) gongwe e ka nna bogare jwa lefatshe la Botswana gape le dikhilomethara tse di makgolo a mararo,masome a boraro le bobedi mo seemong sa loapi sa selekanyo sa mo bokone jwa (26°) toropokgolo Gaborone.
This is an excerpt from the article Motse wa Serule from the Wikipedia free encyclopedia. A list of authors is available at Wikipedia.


text:
Lefelo la Tsodilo
Template:Infobox World Heritage Site Tsodilo ke sefikantswe sa UNESCO sa lefatshe ka bophara mo bokone-bophirima jwa Botswana. Go ne ga kwalwa ka ga lone ka ngwaga wa 2001 ntateng ya go nna pharologanyo ga lone mo tumeding le botlhokwa jwa tumelo mo go lone ke batho ba motse, gape le palo ya batho e e tshelegelang teng . Lefelo le le nale mantswe a a tlakilweng a ka nna 4,500 mo lefelong go ka nna dikhilomethara tse di lesome mo teng ga sekaka sa Kalahari.
This is an excerpt from the article Lefelo la Tsodilo from the Wikipedia free encyclopedia. A list of authors is available at Wikipedia.


text:
Moeedi wa Noka ya Boteti
Template:Use dmy dates
Noka ya Boteti e e etsegeng gape ka Botlele ke motswedi wa metsi wa tlholego mo Botswana. Noka ena e tsaya metsi a yone mo metsweding e e elang go tswa Letamong la Okavango[[ a feta ka [[noka ya Thamalakane[[ mo[[ Maung.] E ne e ela ngwaga otlhe o pele ga le gare la dingwaga tsa 1990s, mme go ela gone ga fokotsega le dipaka. Ka paka tsa dipula noka ya Boteti e kgwela metsi a yone mo Makgadikgadi Pan, e tsisa botshelo mo lefelong leo le temo ga mmogo le dipoele mo temong. Ka nako tsa komelelo noka ya Boteti e botlhokwa fela thata ka e nna lefelo la Bokopano jwa diphologolo tsa naga, ka gore matamo a mantsi a bo a sena metsi a mantsi.
Noka ya Boteti e tshela metsi a yone mo nokeng ya Thamalakane ko Toteng, e bo e ela ntlheng tsa Bokone a feta ka Tlkaseoulo, e feta gape ka Ghautsa Fall, e bo a elela ntlheng ya botlhabatsatsi go feta motse wa Makalamabedi, Muekekle le Matima, go tswa foo kwa Kwaraga e bo e leba Borwa e feta motse wa Phukumakaku, Sukwane, Rakops (Jacops) le Xhumo (Khomo).
E bo e elela e feta Tamo ya Xau (kana ka ngwaga wa pula e tsene ebo e fete ka letamo la Xau) e bo e leba botlhabatsatsi e feta ka motse wa Mopipi (Madista) e bo e tsena ka Ntwetwe Pan.
Noka ya Boteti e thapologa go tswa Nhamiland go ya kgaolo kgolo ya Boteti[[ ko e dirisiwang go tlatsa tamo ya Mopipi, e e leng botlhokwa thata mo meepong ya diteemane tsa lefelo leo, e leng [[moepo wa diteemane wa Orapa] Go fetolwa ga noka e go tlogetse batho ba ba nnang gaofi nayo ba sena metsi a a lekanyeng a a phepa, gape ba sala jaanong ba sa kitla ba tshwara ditlhapi, kana go dirisa noka jaaka ene e le tlwaelo.
Bogologo Boteti ene a itsege e le lefelo le legolo le le lemang mmedi, le na le di hekere dile makgolo a masome mabedi ka fa tlase ga temo go fitlhela ngwaga wa 1980. However, the number and extent of wet years has declined, and the river was channelized below Rakops to increase flow to the Mopipi Dam.
Noka ya Boteti e e etsegeng gape ka Botlele ke motswedi wa metsi wa tlholego mo Botswana. Noka ena e tsaya metsi a yone mo metsweding e e elang go tswa Letamong la Okavango[[ a feta ka [[noka ya Thamalakane[[ mo[[ Maung.] E ne e ela ngwaga otlhe o pele ga le gare la dingwaga tsa 1990s, mme go ela gone ga fokotsega le dipaka. Ka paka tsa dipula noka ya Boteti e kgwela metsi a yone mo Makgadikgadi Pan, e tsisa botshelo mo lefelong leo le temo ga mmogo le dipoele mo temong. Ka nako tsa komelelo noka ya Boteti e botlhokwa fela thata ka e nna lefelo la Bokopano jwa diphologolo tsa naga, ka gore matamo a mantsi a bo a sena metsi a mantsi.
Noka ya Boteti e tshela metsi a yone mo nokeng ya Thamalakane ko Toteng, e bo e ela ntlheng tsa Bokone a feta ka Tlkaseoulo, e feta gape ka Ghautsa Fall, e bo a elela ntlheng ya botlhabatsatsi go feta motse wa Makalamabedi, Muekekle le Matima, go tswa foo kwa Kwaraga e bo e leba Borwa e feta motse wa Phukumakaku, Sukwane, Rakops (Jacops) le Xhumo (Khomo).
E bo e elela e feta Tamo ya Xau (kana ka ngwaga wa pula e tsene ebo e fete ka letamo la Xau) e bo e leba botlhabatsatsi e feta ka motse wa Mopipi (Madista) e bo e tsena ka Ntwetwe Pan.
Noka ya Boteti e thapologa go tswa Nhamiland go ya kgaolo kgolo ya Boteti[[ ko e dirisiwang go tlatsa tamo ya Mopipi, e e leng botlhokwa thata mo meepong ya diteemane tsa lefelo leo, e leng [[moepo wa diteemane wa Orapa] Go fetolwa ga noka e go tlogetse batho ba ba nnang gaofi nayo ba sena metsi a a lekanyeng a a phepa, gape ba sala jaanong ba sa kitla ba tshwara ditlhapi, kana go dirisa noka jaaka ene e le tlwaelo.
Bogologo Boteti ene a itsege e le lefelo le legolo le le lemang mmedi, le na le di hekere dile makgolo a masome mabedi ka fa tlase ga temo go fitlhela ngwaga wa 1980. However, the number and extent of wet years has declined, and the river was channelized below Rakops to increase flow to the Mopipi Dam.
This is an excerpt from the article Moeedi wa Noka ya Boteti from the Wikipedia free encyclopedia. A list of authors is available at Wikipedia.


text:
Khudutlhamaga ya Botswana
Template:Infobox Legislature Template:Politics of Botswana
Khudutlhamaga ya Botswana ke molao motheo wa lefatshe botswana yo o etleletseng pele palamente. E gakololwa ke yo o eteletseng pele ntlo ya dikgosi ,e e seng ntlo ya palamente.
Khudutlhamaga ya gompieno , e ne ya tshegetsa ditlhopho tse di neng di tshwerwe ka Phalane a tlhola lesome le boratarongwaga wa 2009,e nale maloko a le masome a borataro le boraro .ba le masome a botlhano le bosupa ba ne ba tlhophiwa ke setshaba mo dikgaolwaneng . Fa ba le bane bone ba tlhphilwe ka (sephiri ke khudutlhamaga e e leng teng) fa ba le babedi bone ba tlhophilwe ke (tautona gape le badiri ba melao .
Khudutlhamaga ya Botswana ke molao motheo wa lefatshe botswana yo o etleletseng pele palamente. E gakololwa ke yo o eteletseng pele ntlo ya dikgosi ,e e seng ntlo ya palamente.
Khudutlhamaga ya gompieno , e ne ya tshegetsa ditlhopho tse di neng di tshwerwe ka Phalane a tlhola lesome le boratarongwaga wa 2009,e nale maloko a le masome a borataro le boraro .ba le masome a botlhano le bosupa ba ne ba tlhophiwa ke setshaba mo dikgaolwaneng . Fa ba le bane bone ba tlhphilwe ka (sephiri ke khudutlhamaga e e leng teng) fa ba le babedi bone ba tlhophilwe ke (tautona gape le badiri ba melao .
This is an excerpt from the article Khudutlhamaga ya Botswana from the Wikipedia free encyclopedia. A list of authors is available at Wikipedia.


text:
Motshamiki wa kgwele ya dinao Edwin Disang
Template:Pp-semi-vandalism Template:Infobox football biography Edwin Disang (o tshotswe ka kgwedi ya Phukwi a tlhola malatsi a lesome le boraro ka ngwaga wa 1980) ke motswana o tumileng ka go tshameka kgwele ya dinao e bile o itebagantse le go tshameka maemo a motshameka pele mo metshamekong ya kgwele ya dinao. Mo dingwageng tse fa gare ga 1999 le 2001 o ne tshamekela setlhopa sa sechaba e bong Botswana national football team(Zebras).
This is an excerpt from the article Motshamiki wa kgwele ya dinao Edwin Disang from the Wikipedia free encyclopedia. A list of authors is available at Wikipedia.
Other languages


text:
TLHAKOLE 17, 2014 | PHILIPPINES
Tsa Bosheng: Basupi ba ga Jehofa ba Rulaganya Tiro ya Namolo Morago ga Setsokotsane se se Maatla, Haiyan
MANILA, Philippines—Basupi ba ga Jehofa ba rulagantse tiro ya namolo ya lefatshe lotlhe e e ntseng e tsweletse kwa Philippines e le tsela ya go tsibogela tshenyo e e bakilweng ke Setsokotsane se se maatla, Haiyan.
Ofisi ya lekala ya Basupi ba ga Jehofa kwa Manila e tlhomile dikomiti tsa namolo di le tlhano gore di thuse ba ba amilweng ke masetlapelo ka bofefo. Dilwana tse di fetang ditone di le 190 di setse di rometswe kwa bogare jwa Philippines. Basupi go tswa kwa dinageng di ka nna lesome ba ikeetleeditse go thusa ka tiro ya namolo. Baithaopi ba thusa ka go aga le go baakanya matlo a a fetang 2 000 kgotsa go thusa ka kalafi.
Batho ba ka nna 225 ba sa ntse ba nna mo ditenteng tse di tlhomilweng ke Basupi kwa setsheng se se gaufi le Calbayog City, Samar. Diperesente di ka nna 15 go ya go 20 tsa batho ba ba tshabetseng mo setsheng seno ga se Basupi.
Pula eno ya matlakadibe e ne e le nngwe ya dipula tse di maatla mo lefatsheng mme e tlogetse batho ba le 6 201 ba sule le ba le 1 785 ba sa bonwe. Batho ba ka nna 28 000 ba gobetse mme matlo a a fetang milione a senyegile. Ofisi ya lekala ya Basupi ba ga Jehofa kwa Philippines, Manila, e bega gore Basupi ba le 33 ba sule fa ba le 10 ba sa bonwe e bile go akanngwa gore ba sule.
Go simolola ka Sedimonthole 7, 2013, Mark Sanderson, leloko la Setlhopha se se Laolang sa Basupi ba ga Jehofa, o ne a etela diporofense di le tlhano mo malatsing a le supa mo kgaolong e e amilweng ke masetlapelo ano. A re: “Matlhotlhapelo a Setsokotsane Haiyan a sa ntse a ama batho ba le bantsi thata kwa Philippines; le fa go ntse jalo re ikemiseditse go ba naya dilo tse ba di tlhokang, thuso le kgomotso.”
Media Contact(s):
International: J. R. Brown, Office of Public Information, tel. +1 718 560 5000
Philippines: Dean Jacek, tel. +63 2 411 6090


text:
Dipesalema 55:1-23
55 A ko o sekegele thapelo ya me tsebe, tlhe Modimo;
Mme o se ka wa iphitlhela kopo ya me ya go utlwelwa botlhoko.
2 A ko o ntlhwaele tsebe mme o nkarabe.
Ke khidiiwa ke go tshwenyega ga me,
Mme ga go se nka se dirang fa e se go tlhobaela,
3 Ka ntlha ya lentswe la mmaba, ka ntlha ya kgatelelo ya moikepi.
Gonne ba nna ba latlhela se se utlwisang botlhoko mo go nna,
Mme ba nna ba ntlhoile ka bogale.
4 Pelo ya me e na le setlhabi se se botlhoko thata mo teng ga me,
Mme letshogo la loso le nkwetse.
5 Poifo, ee, go roroma go tsena mo go nna,
Mme go tetesela go a mpipa.
6 Mme ke nna ke re: “E kete ke ka bo ke na le diphuka jaaka leeba!
Ke ne ke tla fofa mme ke age koo.
7 Bona! Ke ne ke tla tshabela kgakala;
Ke ne ke tla nna mo nageng.—Se′lah—
8 Ke ne ke tla potlakela kwa lefelong la me la phalolo
Ke tswa mo phefong e e tsubutlang, mo setsuatsueng.”
9 Tlhakatlhakanya, tlhe Jehofa, kgaoganya loleme lwa bone,
Gonne ke bone thubakanyo le kganetsano mo motseng.
10 Motshegare le bosigo ba a o dikologa mo dipoteng tsa one;
Mme se se utlwisang botlhoko le matshwenyego di mo go one.
11 Matshwenyego a mo go one;
Mme kgatelelo le tsietso ga di a tswa mo patlelong ya one.
12 Gonne e ne e se mmaba yo o neng a nkgoba;
Go seng jalo ke ne ke tla go itshokela.
E ne e se yo o ntlhoileng thata yo o neng a nna boikgodiso thata mo go nna;
Go seng jalo ke ne ke ka mo iphitlhela.
13 Mme e ne e le wena, motho yo o nang le go swa yo o neng a ntse jaaka molekane wa me,
Yo o itsaneng le nna e bile e le motho yo ke tlwaelaneng le ene,
14 Ka gonne re kile ra bo re atamalane monate thata;
Re ne re a tle re tsamaye le bontsi jwa batho go tsena mo ntlong ya Modimo.
15 A kgakgabalo e ba wele!
A ba fologele mo Sheole ba tshela;
Gonne dilo tse di bosula di ntse di le mo go bone fa ba ne ba agile e le baeng.
16 Fa e le nna, ke tla tlhaeletsa kwa Modimong;
Mme Jehofa o tla mpoloka.
17 Maitseboa le moso le motshegare o mogolo ga go se nka se dirang fa e se go tshwenyega gape ke lela selelo sa khutsafalo,
Mme o utlwa lentswe la me.
18 Ruri o tla nkgolola a bo a baya moya wa me mo kagisong go tswa mo tlhabanong e e kgatlhanong le nna,
Gonne ba ntsogologetse ba le bantsintsi.
19 Modimo o tla ba utlwa a bo a ba araba,
Le eleng Ene yo o ntseng mo setulong sa bogosi jaaka mo nakong e e fetileng—Se′lah—
Ba go se nang diphetogo mo go bone
Le ba ba sa boifang Modimo.
20 O ntshitse seatla sa gagwe kgatlhanong le ba ba mo kagisong le ene;
O itshepolotse kgolagano ya gagwe.
21 Mafoko a molomo wa gagwe a borethe go gaisa botoro,
Mme pelo ya gagwe e sekametse mo tlhabanong.
Mafoko a gagwe a boleta go gaisa leokwane,
Mme ke ditšhaka tse di somotsweng.
22 Latlhela mokgweleo wa gago mo go Jehofa,
Mme ene o tla go tshegetsa.
Ga a kitla a letlelela mosiami go reketla le ka motlha.
23 Mme wena Modimo, o tla ba folosetsa mo kgatamping e e kwa tlasetlase.
Fa e le batho ba ba nang le molato wa madi le ba ba tsietsang, ga ba na go fetsa sephatlo sa malatsi a bone ba tshela.
Mme fa e le nna, ke tla go ikanya.


text:
A re Tshwanetse go Obamela Ditshwantsho?
Karabo ya Baebele
Nnyaa, ga re a tshwanela. Fa New Catholic Encyclopedia e tlhalosa melao e Modimo a e neileng Baiseraele, ya re: “Dipego tse di farologaneng tsa Baebele di re naya bosupi jwa gore go ne go sa dirisiwe ditshwantsho fa go obamelwa Modimo wa boammaaruri.” Bona ditemana tseno tsa Baebele:
“O se ka wa itirela setshwantsho se se setilweng kgotsa popego e e tshwanang le epe fela e e kwa magodimong kwa godimo kgotsa e e mo lefatsheng fa tlase kgotsa e e mo metsing kafa tlase ga lefatshe. O se ka wa di ikobela le fa e le go tlhotlhelediwa go di direla, ka gonne nna Jehofa Modimo wa gago ke Modimo yo o batlang boineelo jo bo feletseng.” (Ekesodo 20:4, 5) E re ka Modimo a batla “boineelo jo bo feletseng,” ga a itumele fa re tlotlomatsa kgotsa re obamela ditshwantsho, medingwana, ditshwantsho tsa bodumedi, difikantswe kgotsa matshwao.
“Ga nkitla ke letla difikantswe di tsaya pako e e ntshwanetseng.” (Isaia 42:8, Easy-to-Read Version) Modimo ga a batle re mo obamela re dirisa ditshwantsho. Fa Baiseraele bangwe ba ne ba leka go obamela Modimo ba dirisa sefikantswe sa namane, Modimo o ne a re ba dirile “boleo jo bo masisi.”—Ekesodo 32:7-9, Easy-to-Read Version.
“Ga re a tshwanela go ithaya re re Yo e Leng Modimo o tshwana le gouta kgotsa selefera kgotsa leje, gore o tshwana le selo se se betlilweng ka botswerere le ka leano la motho.” (Ditiro 17:29) Go na le gore Bakeresete ba dirise ditshwantsho tse di “betlilweng ka botswerere le ka leano la motho” tse di dirisiwang mo kobamelong ya boheitane, Baebele ya re ba tshwanetse go “tsamaya ka tumelo, e seng ka pono.”—2 Bakorintha 5:7.
“Itiseng mo medingwaneng.” (1 Johane 5:21) Mo melaong e e neilweng setšhaba sa Iseraele le Bakeresete, Baebele e bua gangwe le gape gore thuto ya gore Modimo o amogela kobamelo e go dirisiwang ditshwantsho mo go yone ga e boammaaruri.


text:
KGAOLO YA BOBEDI
Baebele—Buka e e Tswang Kwa Modimong
Baebele e farologana jang le dibuka tse dingwe?
Baebele e ka go thusa jang go lebana le mathata a gago?
Ke ka ntlha yang fa o ka ikanya boporofeti jo bo mo Baebeleng?
1, 2. Baebele ke mpho e e itumedisang e e tswang kwa Modimong ka tsela efe?
A O GAKOLOGELWA nako nngwe fa o ne o amogela mpho nngwe e e kgethegileng e tswa kwa tsaleng ya gago e o e ratang thata? O tshwanetse wa bo o ile wa e itumelela fela thata. Seno ke ka go bo mpho eno e go bolelela sengwe ka yo o go e neileng—gore o anaanela botsala jwa lona. Ga go pelaelo gore o ile wa leboga tsala ya gago fela thata gore a bo a go file mpho eo.
2 Baebele ke mpho e e tswang kwa Modimong, e ruri re tshwanetseng go e anaanela thata. Buka eno e e sa tshwaneng le epe e re senolela dilo tse go se nang tsela epe e nngwe e re neng re ka di itse ka yone. Ka sekai, e re bolelela ka go bopiwa ga loapi lo lo tletseng dinaledi, lefatshe, le ka monna wa ntlha le mosadi wa gagwe. Baebele e na le melaometheo e re ka e ikanyang e e re thusang go lepalepana le mathata le ditlhobaelo tsa botshelo. E re tlhalosetsa kafa Modimo a tlileng go diragatsa boikaelelo jwa gagwe ka gone le go tlisa maemo a a botoka mo lefatsheng. A bo Baebele e le mpho e e itumedisang jang ne!
3. Lebaka la go bo Jehofa a re neile Baebele le re bolelela eng ka ene, mme ke ka ntlha yang fa seno se re itumedisa?
3 Gape, Baebele ke mpho e e itumedisang thata, ka gonne e re senolela sengwe ka motho yo o re fileng yone, e bong Jehofa Modimo. Lebaka la go bo a re neile buka eno le bontsha gore o batla gore re mo itse sentle. Eleruri, Baebele e ka go thusa go atamalana le Jehofa.
4. Ke eng se se go kgatlhang ka go anamisiwa ga Baebele?
4 Fa e le gore o na le Baebele, o mongwe wa ba bantsi ba ba nang le yone. Baebele e gatisitswe ka dipuo tse di fetang 2 300 e feletse kana e le dikarolo dingwe tsa yone, ka jalo, batho ba ba fetang diperesente di le 90 mo lefatsheng ba na le yone. Go anamisiwa palogare ya Dibaebele di feta milione beke nngwe le nngwe! Go gatisitswe dibilione tsa Baebele e feletse kana e le dikarolo dingwe tsa yone. Eleruri, ga go na buka epe e nngwe e e tshwanang le Baebele.
5. Baebele e “tlhotlheleditswe ke Modimo” ka tsela efe?
5 Mo godimo ga moo, Baebele e “tlhotlheleditswe ke Modimo.” (2 Timotheo 3:16) Jang? Baebele ka boyone e araba jaana: “Batho ba ne ba bua se se tswang kwa Modimong e re ka ba ne ba tlhotlhelediwa ke moya o o boitshepo.” (2 Petere 1:21) Ka sekai: Rakgwebo a ka nna a kopa mokwaledi wa gagwe gore a kwale lekwalo. Lekwalo leo le na le mogopolo le ditaelo tsa rakgwebo ka boene. Ke gone ka moo re ka reng tota ke lekwalo la ga rakgwebo, e seng la mokwaledi. Ka tsela e e tshwanang, Baebele e na le molaetsa wa Modimo, e seng wa batho ba ba o kwadileng. Ka gone, ruri Baebele yotlhe fela ke “lefoko la Modimo.”—1 Bathesalonika 2:13.
DIPEGO TSA YONE DI A DUMALANA E BILE DI BOAMMAARURI
6, 7. Ke ka ntlha yang fa go dumalana ga dibuka tsa Baebele e le selo se se gakgamatsang thata jaana?
6 Baebele e tsere lobaka lo lo fetang dingwaga di le 1 600 go kwalwa. Bakwadi ba yone ba tshetse mo metlheng e e farologaneng e bile ba ne ba na le maemo a a sa tshwaneng mo botshelong. Bangwe ba bone e ne e le balemirui, batshwaraditlhapi le badisa. Ba bangwe e ne e le baporofeti, baatlhodi le dikgosi. Mokwadi wa Efangele ya Luke e ne e le ngaka. Go sa kgathalesege maemo a a sa tshwaneng a botshelo a bakwadi ba yone ba neng ba na le one, dibuka tsa Baebele di a dumalana go tswa fela kwa tshimologong go fitlha kwa bokhutlong jwa yone. *
7 Buka ya ntlha ya Baebele e re bolelela kafa mathata a batho a simologileng ka gone. Buka ya bofelo yone e bontsha gore lefatshe lotlhe le tla nna paradaise, kgotsa tshingwana e ntle. Dibuka tsotlhe tsa Baebele di bua ka ditiragalo tse di akaretsang diketekete tsa dingwaga mme di amana ka tsela nngwe le go diragadiwa ga maikaelelo a Modimo. Go a kgatlha go bona kafa dibuka tsa Baebele di dumalanang ka gone, mme seo ga se gakgamatse ka gonne ke buka e e tswang kwa Modimong.
8. Umaka dikai tse di bontshang gore Baebele e opa kgomo lonaka fa e bua ka dilo tsa saense.
8 Baebele e opa kgomo lonaka fa e bua ka dilo tsa saense. Tota e bile e bua ka dilo tse go neng go tla tsaya lobaka lo loleele pele ga go itsewe ka tsone mo motlheng wa yone. Ka sekai, buka ya Lefitiko e na le melao e e neng e neilwe Iseraele wa bogologolo e e kaga go thibela go anama ga malwetse le e e kaga boitekanelo fa ditšhaba tse di neng di ba dikologile tsone di ne di sa itse sepe ka melao eo. Ka nako ya fa batho ba ne ba na le kgopolo e e phoso kaga popego ya lefatshe, Baebele e ne ya tlhalosa gore le kgolokwe, kgotsa gore le sediko. (Isaia 40:22) Baebele e boletse boammaaruri fa e re lefatshe ‘le lepeletse mo go se nang sepe.’ (Jobe 26:7) Gone ke boammaaruri gore Baebele ga se buka e e re rutang ka saense. Mme fa e bua ka dilo tsa saense, e opa kgomo lonaka. A seno ga se se re se lebeletseng ka buka e e tswang kwa Modimong?
9. (a) Baebele e itshupile ka ditsela dife gore e dumalana le hisitori e bile e a ikanyega? (b) Go ikanyega ga bakwadi ba Baebele go go bolelela eng ka yone?
9 Gape, Baebele e opa kgomo lonaka fa e bua ka hisitori e bile re ka e ikanya. Dipego tsa yone ke tsa dilo tse di neng tsa direga. Ga di akaretse maina a batho fela mme gape di akaretsa le ditso tsa bone. * Go farologana le bakwadi ba hisitori ba lefatshe, ba gantsi ba se keng ba umaka go fenngwa ga ditšhaba tsa bone, bakwadi ba Baebele bone ba ne ba ikanyega, ba ne ba kwala ka makoa a bone le a setšhaba sa bone. Ka sekai, mo bukeng ya Baebele ya Dipalo, mokwadi wa yone e bong Moshe o umaka boleo jwa gagwe jo bo masisi jo a neng a bo otlhaelwa mo go botlhoko. (Dipalo 20:2-12) Boikanyegi jo bo ntseng jalo ga bo ke bo bonwa mo dipegong tse dingwe tsa hisitori fa e se fela mo Baebeleng ka gonne yone e le buka e e tswang kwa Modimong.
BUKA YA BOTLHALE JO BO RE SOLEGELANG MOLEMO
10. Ke ka ntlha yang fa go sa gakgamatse go bo Baebele e le buka e e mosola?
10 E re ka Baebele e tlhotlheleditswe ke Modimo, e “mosola mo go ruteng, mo go kgalemeleng, mo go tlhamalatseng dilo.” (2 Timotheo 3:16) Ee, Baebele ke buka e e mosola. E re thusa go tlhaloganya tsela e batho ba leng ka yone. Seno ga se re gakgamatse ka gonne Mokwadi wa yone e bong Jehofa Modimo, ke ene Mmopi wa bone! O tlhaloganya tsela e re akanyang ka yone le maikutlo a rona go re gaisa. Mo godimo ga moo, Jehofa o a itse gore re tlhoka eng gore re itumele. Gape o a itse gore ke ditsela dife tse re tshwanetseng go di tila.
11, 12. (a) Jesu o ne a tlotla ka dilo dife mo Therong ya gagwe ya kwa Thabeng? (b) Go tlotliwa ka dilo dife tse dingwe tse di mosola mo Baebeleng, mme ke ka ntlha yang fa kgakololo ya yone e le mosola le gompieno?
11 Akanya ka puo e Jesu a neng a e neela e e bidiwang Thero ya mo Thabeng, e e kwadilweng mo go Mathaio kgaolo 5 go ya go 7. Mo tseleng eno e e botswerere ya go ruta, Jesu o ne a bua ka dilo tse di farologaneng, go akaretsa le tsela ya go bona boitumelo jwa boammaaruri, go rarabolola dikgotlhang, go rapela le tsela e e tshwanetseng ya go leba dikhumo. Mafoko a ga Jesu a sa ntse a le maatla e bile a thusa gompieno fela jaaka a ne a ntse ka nako ya fa a ne a a bua.
12 Melaometheo mengwe ya Baebele yone e bua ka botshelo jwa lelapa, mekgwa ya go bereka le tsela e re tshwanetseng go dirisana le ba bangwe ka yone. Melaometheo ya Baebele e dira mo bathong botlhe, mme kgakololo ya yone e mosola ka dinako tsotlhe. Botlhale jo bo mo Baebeleng bo sobokanngwa ke mafoko a Modimo ka moporofeti Isaia a a reng: “Nna Jehofa, ke Modimo wa gago, Yo ke go rutang gore o solegelwe molemo.”—Isaia 48:17.
BUKA YA BOPOROFETI
13. Jehofa o ne a tlhotlheletsa moporofeti Isaia go kwala dintlha dife ka Babelona?
13 Baebele e na le dipolelelopele di le dintsi, tse bontsi jwa tsone di setseng di diragaditswe. Akanya ka sekai seno se se latelang. Jehofa o ne a dirisa moporofeti Isaia yo o tshetseng mo lekgolong la borobedi la dingwaga B.C.E., go bolelela pele gore motse wa Babelona o ne o tlile go senngwa. (Isaia 13:19; 14:22, 23) O ne a umaka dintlha tsa gore motse oo o ne o tla fenngwa jang. Masole a a tlhaselang a ne a tlile go kgadisa metsi a Babelona a bo a gwantela mo teng ga motse kwantle ga go lwa. Ga se gone gotlhe. Boporofeti jwa ga Isaia bo ne jwa ba jwa tlhalosa gore ke mang kgosi e e neng e tlile go fenya Babelona. Ya re ke Kurose.—Isaia 44:27–45:2.
14, 15. Dintlha dingwe tsa boporofeti jwa ga Isaia jo bo buang ka Babelona di ne tsa diragadiwa jang?
14 Dingwaga di ka nna 200 morago ga foo—mo bosigong jwa October 5/6, 539 B.C.E.—mophato mongwe wa masole o ne wa thibelela gaufi le Babelona. Molaodi wa one e ne e le mang? Kgosi ya Moperesia e bong Kurose. Seno sotlhe se ne se baakanyetsa go diragadiwa ga boporofeti jo bo gakgamatsang. Mme jaaka go ne go boleletswe pele, a mophato wa sesole wa ga Kurose o ne o tla tlhasela Babelona kwantle ga go lwa?
15 Mo bosigong joo, Bababelona ba ne ba le mo moletlong mme ba ikutlwa ba sireletsegile mo teng ga dithako tse dikgolo tsa motse wa bone. Fa ba sa ntse ba le mo moletlong oo, Kurose o ne ka botlhale a faposa metsi a noka e e neng e elela go kgabaganya motse. Go ise go ye kae, metsi a ne a fokotsegile thata mo banna ba gagwe ba neng ba kgona go kgabaganya losi lwa noka mme ba atamela dithako tsa motse. Masole a ga Kurose a ne a tlile go tsena jang mo teng ga dithako tsa Babelona? Go ne ga direga botlhaswa jwa gore dikgoro tsa motse di tlogelwe di sa tswalwa mo bosigong joo!
16. (a) Isaia o ne a bolelela pele eng se se neng se tla diragalela Babelona kwa bofelong? (b) Boporofeti jwa ga Isaia jwa go kgakgabadiwa ga Babelona bo ne jwa diragadiwa jang?
16 Go ne go boleletswe pele jaana ka Babelona: “Ga a kitla a nniwa, le fa e le go nna le lefelo la bonno kokomana morago ga kokomana. Mme Moaraba ga a kitla a tlhoma mogope wa gagwe gone, e bile ga go na badisa ba ba tla letlang matsomane a bone a botha gone.” (Isaia 13:20) Boporofeti jono bo ne bo sa bolelele pele go wa ga motse oo fela. Bo ne bo bontsha gore Babelona o ne a tla kgakgabadiwa ka bosakhutleng. O ka kgona go bona bosupi jwa go diragadiwa ga mafoko ano. Lefelo le le se nang baagi la Babelona wa bogologolo—le le leng bokgakala jwa dikilometara di le 80 go ya kwa borwa jwa Baghdad, kwa Iraq—ke bosupi jwa gore se Jehofa a neng a se bua ka Isaia se diregile, fa a ne a re: “Ke tla mo feela ka lofeelo lo lo nyeletsang.”—Isaia 14:22, 23. *
17. Go diragadiwa ga boporofeti jwa Baebele go nonotsha tumelo jang?
17 A ga go re nonotshe tumelo go lemoga gore Baebele ke buka ya boporofeti jo bo ikanyegang? Ke boammaaruri gore fa Jehofa Modimo a diragaditse dipolelelo pele tsa gagwe tsa nako e e fetileng, re na le lebaka le le utlwalang la go nna le tsholofelo ya gore gape o tla diragatsa tsholofetso ya gagwe ya go tla ga lefatshe la paradaise. (Dipalo 23:19) Eleruri, re na le “tsholofelo ya botshelo jo bo sa khutleng jo Modimo, yo a ka se kang a aka, a bo solofeditseng pele ga dinako tse di nnetseng ruri.”—Tito 1:2. *
“LEFOKO LA MODIMO LE A TSHELA”
18. Moaposetoloi wa Mokeresete e bong Paulo o umaka eng se se botlhokwa ka “lefoko la Modimo”?
18 Fa re leba se re tlotlileng ka sone mo kgaolong eno, ga go pelaelo gore Baebele ke buka e e sa tshwaneng le epe. Le fa go ntse jalo, selo se se dirang gore e nne botlhokwa ga se fela go dumalana ga dibuka tsa yone, go opa kgomo lonaka ga yone fa e bua ka dilo tsa saense le tsa hisitori, botlhale jwa yone jo bo mosola le boporofeti jwa yone jo bo ikanyegang. Moaposetoloi wa Mokeresete e bong Paulo o ne a kwala jaana: “Lefoko la Modimo le a tshela e bile le naya maatla mme le bogale thata go gaisa tšhaka epe e e magalemabedi e bile le tlhaba gore le bo le kgaoganye moya le maikutlo, le malokololo le moko wa one, mme le kgona go lemoga dikakanyo le maikaelelo a pelo.”—Bahebera 4:12.
19, 20. (a) Baebele e ka go thusa jang gore o itshekatsheke? (b) O ka bontsha jang gore o lebogela mpho eno e e sa tshwaneng le epe e e tswang kwa Modimong, e bong Baebele?
19 Go bala “lefoko” la Modimo kgotsa molaetsa wa gagwe mo Baebeleng go ka fetola botshelo jwa rona. Go ka dira gore re itshekatsheke go feta jaaka re kile ra dira. Re ka nna ra ipolelela gore re rata Modimo, mme tsela e re tsibogelang ka yone se Lefoko la gagwe le le tlhotlheleditsweng e leng Baebele le se rutang go tla senola tsela ya mmatota e re akanyang ka yone, tota le maikaelelo a dipelo tsa rona.
20 Ruri Baebele ke buka e e tswang kwa Modimong. Ke buka e re tshwanetseng go e bala, go e ithuta le go e rata. Bontsha gore o lebogela mpho eno e e tswang kwa Modimong ka go nna o e bala ka metlha. Fa o ntse o e bala, o tla simolola go anaanela thata boikaelelo jwa Modimo ka batho. Kgaolo e e latelang e tla tlhalosa gore boikaelelo joo ke eng le gore bo tla diragadiwa jang.
^ ser. 6 Le mororo batho bangwe ba re dikarolo dingwe tsa Baebele di a ganetsana, ga ba kgone go ntsha bosupi jwa seo. Bona kgaolo ya 7 ya buka ya Bibela—A Ke Lefoko la Modimo Kana Ke la Batho? e e gatisitsweng ke Basupi ba ga Jehofa.
^ ser. 9 Ka sekai, bona tatelano ya losika lwa ga Jesu mo go Luke 3:23-38.
^ ser. 16 Go bona tshedimosetso e e oketsegileng ka boporofeti jwa Baebele, bona ditsebe 27-9 tsa boroutšhara jwa Buka ya Batho Botlhe, e e gatisitsweng ke Basupi ba ga Jehofa.
^ ser. 17 Go senngwa ga Babelona ke sekai se le sengwe fela sa tse dintsi tsa go diragadiwa ga boporofeti jwa Baebele. Dikai tse dingwe di akaretsa go senngwa ga Ture le Ninife. (Esekiele 26:1-5; Sefania 2:13-15) Gape, boporofeti jwa ga Daniele bo ne jwa bolelela pele ka go tlhatlhamana ga mebusomegolo ya lefatshe e e neng e tla busa morago ga mmuso wa Babelona. Mebuso eno e akaretsa mmuso wa Bameda le Baperesia le wa Gerika. (Daniele 8:5-7, 20-22) Go bona dintlha tse di amanang le dipolelelo pele tse dintsi ka ga Mesia tse di neng tsa diragadiwa mo go Jesu Keresete, bona setlhogo sa Dintlha Tse di Oketsegileng, se se mo ditsebeng 199-201.


text:
Ke Bomang ba ba Yang Kwa Diheleng?
Karabo ya Baebele
Dihele (“Sheole” le “Hadese” mo puong ya ntlhantlha ya Baebele) ke lebitla, e seng lefelo le batho ba tlhokofadiwang ka molelo kwa go lone. Ke bomang ba ba yang kwa diheleng? Batho ba ba siameng le ba ba sa siamang. (Jobe 14:13; Pesalema 9:17) Baebele ya re lebitla ke ‘ntlo ya bokopanelo ya mongwe le mongwe yo o tshelang.’—Jobe 30:23.
Tota le Jesu o ne a ya kwa diheleng fa a sena go swa. Le fa go ntse jalo, “ga a ka a tlogelwa mo diheleng,” ka gonne Modimo o ne a mo tsosa.—Ditiro 2:31, 32, The Bible in Basic English.
A dihele di tla tswelela di le gone?
Botlhe ba ba yang kwa diheleng ba tla tswa, ka gonne Jesu o tla ba tsosa a dirisa maatla a a tswang kwa Modimong. (Johane 5:28, 29; Ditiro 24:15) Fa boporofeti jo bo mo go Tshenolo 20:13 bo bua ka tsogo eo ya baswi ya mo isagweng, jwa re “loso le dihele tsa ntsha baswi ba ba mo go tsone.” (King James Version) Fa batho botlhe ba tla bo ba dule kwa diheleng, di ka se tlhole di nna teng; ga go ope yo o tla yang kwa go tsone gape ka gonne “loso lo tla bo lo seyo.”—Tshenolo 21:3, 4; 20:14.
Le fa go ntse jalo, ga se batho botlhe ba ba swang ba ba yang kwa diheleng. Baebele e bontsha gore go na le batho bangwe ba ba leng bosula thata mo ba ka se fetogeng. (Bahebera 10:26, 27) Fa batho bano ba swa, ga ba ye kwa diheleng, mme ba ya Gehenna, e e tshwantshetsang go senyediwa ruri. (Mathaio 5:29, 30) Ka sekai, Jesu o ne a re baeteledipele ba bodumedi ba baitimokanyi ba mo motlheng wa gagwe ba ne ba tlile go ya Gehenna.—Mathaio 23:27-33.


text:
KGAOLO YA BOROBEDI
Bogosi Jwa Modimo ke Eng?
Baebele e re bolelela eng ka Bogosi jwa Modimo?
Bogosi jwa Modimo bo tlile go dira eng?
Bogosi jono bo tla dira leng gore thato ya Modimo e dirwe mo lefatsheng?
1. Re tlile go tlotla ka thapelo efe e e tumileng?
DIMILIONE tsa batho mo lefatsheng ka bophara di tlwaelane le thapelo e ba le bantsi ba e bitsang thapelo ya Rara wa Rona, kgotsa Thapelo ya Morena. Dipolelo tse pedi tseno di raya thapelo e e tumileng e Jesu Keresete ka boene a neng a e dirisa e le thapelo ya sekao. Eno ke thapelo e e nang le dintlha tse di botlhokwa, mme go sekaseka dilo tsa ntlha tse tharo tse di kopiwang mo go yone go tla go thusa go ithuta go le gontsi ka se tota Baebele e se rutang.
2. Ke dilo dife tse tharo tse Jesu a neng a ruta barutwa ba gagwe go di rapelela?
2 Kwa tshimologong ya thapelo eno ya sekao, Jesu o ne a laela bareetsi ba gagwe a re: “Ka jalo, lo rapele ka tsela eno: ‘Rraarona yo o kwa magodimong, a leina la gago le itshepisiwe. A bogosi jwa gago bo tle. A thato ya gago e diragale le mo lefatsheng, jaaka kwa legodimong.’” (Mathaio 6:9-13) Dilo tse tharo tse di kopiwang tseno di kaya eng?
3. Ke eng se re tlhokang go se itse ka Bogosi jwa Modimo?
3 Re setse re ithutile go le gontsi ka leina la Modimo, e bong Jehofa. Mme re tlotlile ka thato ya Modimo go ya bokgakaleng jo bo rileng—se a se dirileng le se a sa ntseng a tlile go se direla batho. Jaanong, Jesu o ne a bua ka eng fa a ne a re re rapele re re: “A bogosi jwa gago bo tle”? Bogosi jwa Modimo ke eng? Go tla ga jone go tla itshepisa leina la Modimo jang? Mme go tla ga Bogosi go amana jang le go dirwa ga thato ya Modimo?
SE BOGOSI JWA MODIMO E LENG SONE
4. Bogosi jwa Modimo ke eng, mme Kgosi ya jone ke mang?
4 Bogosi jwa Modimo ke puso e e tlhomilweng ke Jehofa Modimo e go busang Kgosi e e tlhophilweng ke ene mo go jone. Kgosi ya Bogosi jwa Modimo ke mang? Ke Jesu Keresete. Jesu ke Kgosi e e fetang babusi ba bangwe botlhe ba batho mme o bidiwa “Kgosi ya ba ba busang e le dikgosi le Morena wa ba ba busang e le barena.” (1 Timotheo 6:15) O na le maatla a go dira molemo go gaisa mmusi ope fela wa motho, go gaisa le e leng babusi ba ba ka tswang ba le molemolemo.
5. Bogosi jwa Modimo bo busa bo le kae, mme bo busa eng?
5 Bogosi jwa Modimo bo tla busa go tswa kae? Jesu o kae gone jaanong? O tla gakologelwa gore o ne wa ithuta gore o ne a bolaelwa mo koteng ya tlhokofatso, morago ga moo a tsosiwa mo baswing. Ka bonako fela morago ga moo, o ne a tlhatlogela kwa legodimong. (Ditiro 2:33) Ka jalo, ke teng koo Bogosi jwa Modimo bo leng teng—kwa legodimong. Ke gone ka moo Baebeleng e bo bitsang “bogosi . . . jwa selegodimo.” (2 Timotheo 4:18) Le mororo Bogosi jwa Modimo bo le kwa legodimong, bo tla busa lefatshe.—Tshenolo 11:15.
6, 7. Ke eng se se dirang gore Jesu a nne Kgosi e e sa tshwaneng le epe e nngwe?
6 Ke eng se se dirang gore Jesu e nne Kgosi e e sa tshwaneng le epe e nngwe? Lengwe la mabaka ke gore ga a kitla a swa. Fa Baebele e bapisa Jesu le dikgosi tsa batho, e mmitsa “ene a le esi yo o nang le bosasweng, yo o nnang mo leseding le le ka se kang la atamelwa.” (1 Timotheo 6:16) Seno se raya gore dilo tsotlhe tse di molemo tse Jesu a di dirang di tla nnela ruri. Mme o tla dira dilo tse dikgolo le gone di le molemo.
7 A ko o akanye ka boporofeti jono jwa Baebele jo bo buang ka Jesu: “Moya wa ga Jehofa o tla nna mo go ene, moya wa botlhale le wa go tlhaloganya, moya wa kgakololo le wa thata, moya wa kitso le wa go boifa Jehofa; mme o tla ipelela go boifa Jehofa. Mme ga a kitla a atlhola go ya ka sepe fela se a se bonang ka matlho, le fa e le go kgalemela go ya fela ka se a se utlwileng ka ditsebe. O tla atlhola batho ba maemo a a kwa tlase ka tshiamo, mme o tla naya ba ba pelonolo ba lefatshe kgalemelo ka thokgamo.” (Isaia 11:2-4) Mafoko ano a bontsha gore Jesu o ne a tla nna Kgosi e e siameng le e e utlwelang batho ba ba mo lefatsheng botlhoko. A o ka rata go busiwa ke motho yo o ntseng jalo?
8. Ke bomang ba ba tla busang le Jesu?
8 Ntlha e nngwe ke eno gape ka Bogosi jwa Modimo: Jesu ga a na go busa a le esi. Go tla nna le ba ba busang le ene. Ka sekai, moaposetoloi Paulo o ne a raya Timotheo a re: “Fa re tswelela re itshoka, gape re tla busa mmogo jaaka dikgosi.” (2 Timotheo 2:12) Ee, Paulo, Timotheo le ba bangwe ba ba ikanyegang ba ba tlhophilweng ke Modimo ba tla busa le Jesu mo Bogosing jwa selegodimo. Ke ba le kae ba ba tla nnang le tshiamelo eo?
9. Jesu o tla busa le batho ba le kae, mme Modimo o simolotse leng go ba tlhopha?
9 Jaaka go tlhalositswe mo Kgaolong ya 7 ya buka eno, moaposetoloi Johane o ne a bontshiwa ponatshegelo e mo go yone a neng a bona “Kwana [Jesu Keresete] e eme mo Thabeng ya Siona [boemo jwa gagwe jwa segosi kwa legodimong], mme a na le ba ba dikete di le lekgolo masome a manè le bonè ba kwadilwe leina la gagwe le leina la ga Rraagwe mo diphatleng tsa bone.” Ba ba 144 000 bao ke bomang? Johane ka boene o re bolelela jaana: “Bano ke bone ba ba nnang ba sala Kwana morago go sa kgathalesege gore o ya kae. Bano ba ne ba rekwa mo bathong e le mabutswapele a Modimo le a Kwana.” (Tshenolo 14:1, 4) Ee, ke ba ba setseng Jesu Keresete morago ka boikanyegi ba segolobogolo ba tlhophetsweng go ya go busa le ene kwa legodimong. Fa ba sena go tsosiwa go ya go tshela kwa legodimong, “ba tla busa lefatshe e le dikgosi” ba na le Jesu. (Tshenolo 5:10) Fa e sa le ka nako ya baaposetoloi, Modimo o ntse a tlhopha Bakeresete ba ba ikanyegang gore a tlatse palo ya ba ba 144 000.
10. Ke ka ntlha yang fa e le thulaganyo e e lorato gore Jesu le ba ba 144-000 ba buse batho?
10 Go rulaganyetsa gore Jesu le ba ba 144 000 ba buse batho ke go bontsha lorato e le tota. Ka gonne Jesu o a itse gore go ntse jang go nna motho le go boga. Paulo o ne a re Jesu “ga se yo o ka se kang a re utlwela botlhoko ka makoa a rona, mme ke yo o lekilweng ka ditsela tsotlhe jaaka rona, mme a se na boleo.” (Bahebera 4:15; 5:8) Ba ba busang mmogo le ene le bone e kile ya nna batho ba ba neng ba boga mme ba itshoka. Mo godimo ga moo, ba ile ba lwantshana le bosaitekanelang jwa bone le go itshokela malwetse a mefuta e le mentsi. Ga go pelaelo gore ba tla tlhaloganya mathata a batho ba lebaneng le one!
BOGOSI JWA MODIMO BO TLA DIRA ENG?
11. Jesu o ne a re barutwa ba gagwe ba rapelele eng ka thato ya Modimo?
11 Fa Jesu a ne a re barutwa ba gagwe ba rapelele Bogosi jwa Modimo gore bo tle, gape o ne a re ba rapelele gore thato ya Modimo e dirwe “mo lefatsheng.” Modimo o kwa legodimong, mme thato ya gagwe ga e bolo go nna e dirwa teng ke baengele ba ba ikanyegang. Le fa go ntse jalo, mo Kgaolong ya 3 ya buka eno, re ne ra ithuta gore moengele mongwe yo o boikepo o ne a tlogela go dira thato ya Modimo mme a dira gore Adame le Efa ba leofe. Mo Kgaolong ya 10, re tla ithuta go le gontsi ka se Baebele e se rutang ka moengele yo o boikepo yono, yo re mo itseng e le Satane Diabolo. Satane le baengele ba e leng dibopiwa tsa semoya tse di neng tsa tlhopha go mo sala morago—tse di bidiwang madimona—ba ne ba letlwa go nna kwa legodimong nakonyana. Ka jalo, ga se botlhe kwa legodimong ba ba neng ba dira thato ya Modimo. Seo se ne se tla fetoga fa Bogosi jwa Modimo bo simolola go busa. Kgosi e e neng e sa tswa go tlhomiwa e leng Jesu Keresete, o ne a tshwanetse go lwa le Satane.—Tshenolo 12:7-9.
12. Tshenolo 12:10 e tlhalosa ditiragalo dife tse pedi tse di botlhokwa?
12 Mafoko a a latelang a boporofeti a tlhalosa se se neng se tla direga: “Ka utlwa lentswe le le kwa godimo kwa legodimong le re: ‘Jaanong go tlile poloko le maatla le bogosi tsa Modimo wa rona le taolo ya ga Keresete wa gagwe, ka gonne molatofatsi wa bakaulengwe ba rona [Satane] o piriganyeditswe kwa tlase, yo o ba latofatsang bosigo le motshegare fa pele ga Modimo wa rona!’” (Tshenolo 12:10) A o etse tlhoko ditiragalo tse pedi tse di botlhokwa thata tse di tlhalosiwang mo temaneng eo ya Baebele? Sa ntlha, Bogosi jwa Modimo jo go busang Jesu Keresete mo go jone bo simolola go busa. Sa bobedi, Satane o ntshiwa kwa legodimong a bo a latlhelwa mo lefatsheng.
13. Diphelelo tsa go ntshiwa ga ga Satane kwa legodimong e ne ya nna dife?
13 Ditiragalo tse pedi tseo di ile tsa felela jang? Re bala jaana ka se se neng sa direga kwa legodimong: “Ka lebaka leno itumeleng, lona magodimo le lona ba lo agileng mo go one!” (Tshenolo 12:12) Ee, baengele ba ba ikanyegang kwa legodimong ba a itumela ka gonne fa Satane le madimona a gagwe ba seyo, mongwe le mongwe mo legodimong o kgona go ikanyega mo go Jehofa Modimo. Go na le kagiso e e feletseng e e nnetseng ruri le kutlwano. Thato ya Modimo e a dirwa jaanong kwa legodimong.
14. Ke eng se se diregang ka ntlha ya go bo Satane a latlhetswe mo lefatsheng?
14 Mme go tweng ka lefatshe? Baebele ya re: “A bo go latlhega lefatshe le lewatle, ka gonne Diabolo o fologetse kwa go lona, a le bogale jo bogolo, ka a itse gore o na le lobaka lo lokhutshwane lwa nako.” (Tshenolo 12:12) Satane o galefetse go bo a ntshitswe kwa legodimong e bile a saletswe ke lobaka lo lo khutshwane fela lwa nako. Bogale jwa gagwe bo dira gore a tlisetse lefatshe matshwenyego kgotsa ‘tatlhego.’ Mo kgaolong e e latelang, re tla ithuta go le gontsi ka ‘tatlhego’ eo. Mme fa re sa ntse re akantse ka seo, re ka nna ra ipotsa go re, Bogosi bo ka dira jang gore thato ya Modimo e dirwe mo lefatsheng?
15. Thato ya Modimo ke eng ka lefatshe?
15 Sa ntlha, gakologelwa gore thato ya Modimo ke eng ka lefatshe. O ithutile ka yone mo Kgaolong ya 3. Kwa Edene, Modimo o ne a bontsha gore thato ya gagwe ke gore lefatshe leno le tlale ka batho ba ba siameng ba ba sa sweng. Satane o ne a dira gore Adame le Efa ba leofe, mme seno se ile sa ama go diragadiwa ga thato ya Modimo mo lefatsheng mme le fa go ntse jalo ga se a ka sa fetola maikaelelo a Modimo ka lefatshe. Jehofa o sa ntse a ikaeletse gore ‘basiami ba rue lefatshe, mme ba age mo go lone ka bosakhutleng.’ (Pesalema 37:29) Mme Bogosi jwa Modimo bo tla diragatsa seo. Jang?
16, 17. Daniele 2:44 e re bolelela eng ka Bogosi jwa Modimo?
16 Akanya ka boporofeti jo bo mo go Daniele 2:44. Bo balega jaana: “Mo metlheng ya dikgosi tseo Modimo wa legodimo o tla tlhoma bogosi jo bo se kitlang bo senngwa le ka motlha. Mme bogosi joo ga bo kitla bo fetisediwa mo bathong bape ba bangwe. Bo tla thubaganya bo fedisa magosi ano otlhe, mme bo tla ema ka bosakhutleng.” Seno se re bolelela eng ka Bogosi jwa Modimo?
17 Sa ntlha, se re bolelela gore Bogosi jwa Modimo bo ne bo tshwanetse go tlhomiwa “mo metlheng ya dikgosi tseo,” kgotsa fa magosi a mangwe a sa ntse a busa. Sa bobedi, se re bolelela gore Bogosi jono bo tla ema ka bosakhutleng. Ga bo kitla bo fenngwa le fa e le go tseelwa sebaka ke bogosi jo bongwe. Sa boraro, re a lemoga gore go tla nna le ntwa fa gare ga Bogosi jwa Modimo le magosi a lefatshe leno. Go tla fenya Bogosi jwa Modimo. Kwa bokhutlong, e tla bo e le jone fela bogosi jo bo busang batho. Ka nako eo, batho ba tla ipelela Bogosi jo bo a gaisang otlhe jo ba iseng ba ko ba bo bone.
18. Ntwa ya bofelo fa gare ga Bogosi jwa Modimo le dipuso tsa lefatshe leno e bidiwa eng?
18 Baebele e re bolelela go le gontsi ka ntwa eo ya bofelo fa gare ga Bogosi jwa Modimo le magosi a lefatshe leno. Ka sekai, e re ruta gore fa bokhutlo bo ntse bo atamela, meya e e boikepo e tla anamisa maaka go tsietsa ‘dikgosi tsa lefatshe lotlhe le le nang le banni.’ Ka ntlha yang? ‘Go phuthela [dikgosi tseno] kwa ntweng ya letsatsi le legolo la Modimo Mothatayotlhe.’ Dikgosi tsa lefatshe di tla phuthelwa mmogo “kwa lefelong le le bidiwang Hara-Magedona ka Sehebera.” (Tshenolo 16:14, 16) Ka ntlha ya se se buiwang mo ditemaneng tse pedi tseo, ntwa ya bofelo fa gare ga dipuso tsa batho le Bogosi jwa Modimo e bidiwa ntwa ya Hara-Magedona, kgotsa Aramagedona.
19, 20. Ke eng se se dirang gore thato ya Modimo e se ka ya dirwa mo lefatsheng gone jaanong?
19 Bogosi jwa Modimo bo tla fitlhelela eng ka nako ya Aramagedona? A ko o akanye gape gore thato ya Modimo ke eng ka lefatshe. Jehofa Modimo o ikaeletse gore lefatshe le tladiwe ka batho ba ba itekanetseng ba ba siameng ba ba mo direlang mo Paradaiseng. Ke eng se se dirang gore go se ka ga nna jalo gone jaanong? Sa ntlha, re batho ba ba nang le boleo, re a lwala e bile re a swa. Le fa go ntse jalo, mo Kgaolong ya 5, re ithutile gore Jesu o ne a re swela gore re kgone go tshelela ruri. Ga go pelaelo gore o gakologelwa mafoko a a mo Efangeleng ya ga Johane, a a reng: “Modimo o ratile lefatshe mo go kalo mo a bileng a ntsha Morwawe yo o tsetsweng a le esi, gore mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.”—Johane 3:16.
20 Bothata jo bongwe ke gore batho ba le bantsi ba dira dilo tse di bosula. Ba bua maaka, ba a tsietsa e bile ga ba itshware sentle. Ga ba batle go dira thato ya Modimo. Batho ba ba dirang dilo tse di boikepo ba tla senngwa ka nako ya ntwa ya Modimo ya Aramagedona. (Pesalema 37:10) Lebaka le lengwe la go bo thato ya Modimo e sa dirwe mo lefatsheng ke gore dipuso ga di kgothaletse batho go e dira. Dipuso di le dintsi di ba kgothaletsa go dira se se bosula, di setlhogo kgotsa di tletse ditiro tsa boferefere. Baebele e bua fela ka tlhamalalo e re: ‘Motho o laotse motho yo mongwe go mo utlwisa botlhoko.’—Moreri 8:9.
21. Bogosi bo tla dira jang gore thato ya Modimo e dirwe mo lefatsheng?
21 Morago ga Aramagedona, batho ba tla busiwa ke puso e le nngwe fela, e leng Bogosi jwa Modimo. Bogosi joo bo tla dira gore thato ya Modimo e dirwe le go tlisa masego a a molemolemo. Ka sekai, bo tla fedisa Satane le madimona a gagwe. (Tshenolo 20:1-3) Maatla a setlhabelo sa ga Jesu a tla dirisiwa gore batho ba ba ikanyegang ba se ka ba tlhola ba lwala le fa e le go swa. Go na le moo, ba tla kgona go tshelela ruri fa Bogosi joo bo busa. (Tshenolo 22:1-3) Lefatshe le tla dirwa paradaise. Ka jalo, Bogosi bo tla dira gore thato ya Modimo e dirwe mo lefatsheng, e bile bo tla itshepisa leina la Modimo. Seno se bolela eng? Se bolela gore kgabagare, mongwe le mongwe yo o tla bong a tshela fa Bogosi jwa Modimo bo busa o tla tlotla leina la ga Jehofa.
BOGOSI JWA MODIMO BO TLA TSAYA KGATO LENG?
22. Re itse jang gore Bogosi jwa Modimo bo ne jwa se ka jwa tla fa Jesu a ne a le mo lefatsheng kgotsa ka bonako fela fa a sena go tsosiwa mo baswing?
22 Fa Jesu a ne a bolelela barutwa ba gagwe gore ba rapele ba re, “A bogosi jwa gago bo tle,” go ne go bonala sentle gore Bogosi bo ne bo ise bo tle ka nako eo. A bo ne jwa tla fa Jesu a ne a tlhatlogela kwa legodimong? Nnyaa, ka gonne Petere le Paulo ba ne ba re fa Jesu a sena go tsosiwa, boporofeti jo bo mo go Pesalema 110:1 bo ne jwa diragadiwa mo go ene, jo bo reng: “Jehofa o raya Morena wa me a re: ‘Nna kafa seatleng sa me sa moja go fitlha ke baya baba ba gago gore e nne sebeo sa dinao tsa gago.’” (Ditiro 2:32-35; Bahebera 10:12, 13) O ne a tshwanelwa ke gore a lete lobakanyana.
Fa Bogosi jwa Modimo bo busa, thato ya gagwe e tla dirwa mo lefatsheng jaaka e dirwa kwa legodimong
23. (a) Bogosi jwa Modimo bo simolotse leng go busa? (b) Re tla tlotla ka eng mo kgaolong e e latelang?
23 O ne a tshwanetse go leta lobaka lo lokae? Mo lekgolong la bo19 le la bo20 la dingwaga, baithuti ba ba tlhoafetseng ba Baebele ba ile ba bala dipalo mme ba lemoga gore lobaka lwa go leta ga gagwe lo ne lo tlile go khutla ka 1914. (Malebana le letlha leno, leba Dintlha Tse di Oketsegileng, ditsebe 215-18.) Ditiragalo tsa lefatshe tse di neng tsa simolola ka 1914 di ne tsa tlhomamisa gore baithuti bano ba ba tlhoafetseng ba Baebele ba ne ba opile kgomo lonaka. Go diragadiwa ga boporofeti jwa Baebele go bontsha gore ka 1914, Keresete o ne a nna Kgosi mme Bogosi jwa Modimo jwa selegodimo jwa simolola go busa. Ka jalo, re tshela mo ‘lobakeng lo lokhutshwane lwa nako’ lo lo saletseng Satane. (Tshenolo 12:12; Pesalema 110:2) Gape, re ka bua re sa okaoke gore go ise go ye kae, Bogosi jwa Modimo bo tla tsaya kgato ya go dira gore thato ya gagwe e dirwe mo lefatsheng. A dikgang tseno ga di go itumedise? A o a di dumela? Kgaolo e e latelang e tla go thusa go bona gore eleruri Baebele e ruta dilo tseno.


text:
Genesise 46:1-34
5 Morago ga moo Jakobe a nanoga a tswa mo Beere-sheba, mme bomorwa Iseraele ba tswelela go tsamaisa Jakobe rraabone le bana ba bone ba ba botlana le basadi ba bone ka dikoloi tse Faro a neng a di rometse go tla go mo tsaya ka tsone. 6 Mo godimo ga moo, ba tsamaya ka metlhape ya bone le dithoto tsa bone tse ba neng ba di kokoantse mo lefatsheng la Kanana. Kgabagare ba goroga mo Egepeto, Jakobe a na le bana botlhe ba gagwe. 7 O ne a tla le bomorwawe le bomorwa bomorwawe, bomorwadie le bomorwadia bomorwawe, ee, bana botlhe ba gagwe, mo Egepeto.
8 Jaanong ano ke maina a bomorwa Iseraele ba ba neng ba tla mo Egepeto: Jakobe le bomorwawe: Leitibolo la ga Jakobe e ne e le Rubene.
9 Bomorwa Rubene e ne e le Hanoke le Palu le Heserone le Karami.
10 Bomorwa Simeone e ne e le Jemuele le Jamine le Ohade le Jakine le Sohare le Shaulo morwa mosadi wa Mokanana.
11 Bomorwa Lefi e ne e le Gereshone, Kohathe le Merari.
12 Bomorwa Juda e ne e le Ere le Onane le Shela le Perese le Sera. Le fa go ntse jalo, Ere le Onane ba ne ba swela kwa lefatsheng la Kanana.
Bomorwa Perese e ne ya nna Heserone le Hamule.
13 Bomorwa Isakare e ne e le Tola le Pufa le Iobe le Shimerone.
14 Bomorwa Sebulone e ne e le Serede le Elone le Jahaleele.
15 Bano ke bomorwa Lea, ba a neng a ba tsholela Jakobe kwa Padana-arama, mmogo le morwadie Dina. Meya yotlhe ya bomorwawe le ya bomorwadie e ne e le masome a mararo le boraro.
16 Bomorwa Gada e ne e le Sifione le Hagi, Shuni le Esebone, Eri le Arodi le Areli.
17 Bomorwa Ashera e ne e le Imina le Ishefa le Ishifi le Beria, mme go ne go na le Sera kgaitsadiabone.
Bomorwa Beria e ne e le Hebere le Malekiele.
18 Bano ke bomorwa Silepa, yo Labane a neng a mo naya Lea morwadie. Fa nako e ntse e tsamaya o ne a tsholela Jakobe bano: meya e le lesome le borataro.
19 Bomorwa Ragele, mosadi wa ga Jakobe, e ne e le Josefa le Benjamine.
20 Mme Josefa a tsholelwa Manase le Eferaime mo lefatsheng la Egepeto, ba Asenathe morwadia Potifera moperesiti wa kwa One a neng a ba mo tsholela.
21 Bomorwa Benjamine e ne e le Bela le Bekere le Ashebele, Gera le Naamane, Ehi le Roshe, Mupime le Hupime le Arede.
22 Bano ke bomorwa Ragele ba ba neng ba tsholelwa Jakobe. Meya yotlhe e ne e le lesome le bonè.
23 Bomorwa Dana e ne e le Hushime.
24 Bomorwa Nafetali e ne e le Jahaseele le Guni le Jesere le Shileme.
25 Bano ke bomorwa Bileha, yo Labane a neng a mo naya Ragele morwadie. Fa nako e ntse e tsamaya o ne a tsholela Jakobe bano; meya yotlhe e ne e le supa.
26 Meya yotlhe e e neng ya tla kwa go Jakobe mo Egepeto e ne e le e e neng ya tswa mo lothekeng lwa gagwe, kwantle ga basadi ba bomorwa Jakobe. Meya yotlhe e ne e le masome a marataro le borataro. 27 Mme bomorwa Josefa ba a neng a ba tsholelwa kwa Egepeto e ne e le meya e le mebedi. Meya yotlhe ya ntlo ya ga Jakobe e e neng ya tla mo Egepeto e ne e le masome a supa.
28 Mme a roma Juda kwa pele ga gagwe kwa go Josefa gore a ise kitsiso kwa pele ga gagwe kwa Goshene. Morago ga moo ba goroga mo lefatsheng la Goshene. 29 Foo Josefa a dira gore kara ya gagwe e baakanngwe mme a ya go kopana le Iseraele rraagwe kwa Goshene. E rile a bonala fa go ene a akofa a wela mo molaleng wa gagwe mme a tsholola dikeledi mo molaleng wa gagwe gangwe le gape. 30 La bofelo Iseraele a raya Josefa a re: “Mo nakong eno ke iketleeleditse go swa, ka jaanong ke bone sefatlhego sa gago, e re ka o sa ntse o tshela.”
31 Foo Josefa a raya bomorwarraagwe le ba ntlo ya ga rraagwe a re: “Mma ke tlhatlogeng ke ye go begela Faro ke mo reye ke re, ‘Bomorwarre le ba ntlo ya ga rre ba ba neng ba le kwa lefatsheng la Kanana ba tlile kwano go nna. 32 Mme banna ke badisa, ka gonne ba ne ba nna batlhokomedi ba loruo; mme ba tlisitse fano matsomane a bone le metlhape ya bone le tsotlhe tse ba nang le tsone.’ 33 Mme se se tla diragalang ke gore fa Faro a ka lo bitsa mme a bo a re, ‘Tiro ya lona ke eng?’ 34 Lo re, ‘Batlhanka ba gago e ntse e le batlhokomedi ba loruo go tloga bosheng jwa rona go fitlha jaanong, rona le borraaronamogologolwane,’ gore lo tle lo nne mo lefatsheng la Goshene, ka gonne modisa mongwe le mongwe wa dinku ke selo se se makgapha mo Egepeto.”


text:
Tiro ya Lona e Tshegediwa Jang ka Madi?
Tsela ya konokono e tiro ya rona e tshegediwang ka madi ka yone ke ka meneelo e e ntshiwang ka go ithaopa ke Basupi ba ga Jehofa. Ga go na dikoleke dipe tse di phuthiwang mo dipokanong tsa rona e bile maloko a rona ga a patelediwe go ntsha ditsabosome. (Mathaio 10:7, 8) Go na le moo, go bewa mabokoso a meneelo mo mafelong a re tshwarelang dipokano mo go one e le gore fa mongwe a rata go ntsha moneelo, a dire jalo. Batho ba ba ntshang meneelo ga ba umakwe ka maina.
Selo sengwe se se dirang gore meneelo ya rona e laolwe sentle ke ka gonne re se na baruti ba ba duelwang. Mo godimo ga moo, Basupi ga ba duelelwe tiro ya go rera ka ntlo le ntlo le gore mafelo a rona a kobamelo ga se a maphatsiphatsi.
Meneelo epe fela e e romelwang kwa diofising tsa makala tsa Basupi ba ga Jehofa e dirisediwa go namola batho ba ba amilweng ke dikotsi tsa masetlapelo a tlholego, go ema nokeng barongwa le badiredi ba rona ba ba etang, go thusa go aga mafelo a rona a kobamelo mo dinageng tse di humanegileng, go gatisa le go romela Dibaebele le dikgatiso tse dingwe tsa Bokeresete.
Mongwe le mongwe o itirela tshwetso ya gore a o batla go ntsha moneelo wa ditshenyegelo tsa phuthego ya gaabo, wa tiro ya lefatshe lotlhe, kgotsa go ntsha meneelo eno ka bobedi. Phuthego nngwe le nngwe ka metlha e rulaganya pego ya tsa madi gore maloko otlhe a itse kafa madi a dirisitsweng ka teng.


text:
BASHA BA BOTSA JAANA
Nka Lebana Jang le Diphoso Tsa Me?
O ne o ka dirang?
Bala ka se se diragaletseng Karina mme o akanye se go diragalela. Wena o ne o ka dirang?
Karina: “Ke ne ke kgweetsa ka lobelo lo lo kwa godimo fa ke ya sekolong, mme lepodise la nkemisa la bo la nnaya tekete. Pelo ya me e ne e le botlhoko! Ke ne ka bolelela Mama mme a nthaya a re ke bolelele Papa
O ne o ka dirang?
Tshwetso A: Itidimalele fela ka tsholofelo ya gore Papa a ka se itse.
Tshwetso B: Bolelela Papa se se diragetseng.
O ka raelesega go tlhopha Tshwetso A. Kana e bile, gongwe mama o tla akanya gore o boleletse papa ka kgang eno. Mme gone, go na le mabaka a a utlwalang a go ipolela diphoso tsa gago—e ka tswa e le go newa tekete kgotsa phoso epe fela.
Mabaka a mararo a go amogela diphoso tsa gago
1. Go molemo go dira jalo. Baebele e bua jaana fa e tlhalosa tsela e Bakeresete ba tshwanetseng go itshwara ka yone: “Re eletsa go itshwara ka boikanyegi mo dilong tsotlhe.”—Bahebera 13:18.
“Ke lekile thata go nna ke ikanyega le go ikarabelela ka se ke se dirang
—le go amogela diphoso tsa me ka bonako fela fa ke sena go di dira.” —Alexis.
2. Gantsi batho ba itshwarela ba ba amogelang diphoso tsa bone. Baebele ya re: “Yo o bipang ditlolo tsa gagwe ga a na go atlega, mme yo o di ipolelang a bo a di tlogela o tla utlwelwa botlhoko.”—Diane 28:13.
“Ga go motlhofo go amogela phoso ya gago mme fa o dira jalo batho ba tla go tshepa. Ba tla bona gore o a ikanyega. Fa o amogela phoso, o dira gore sengwe se se bosula se nne molemo.”
—Richard.
3. Sa botlhokwa le go feta, go itumedisa Jehofa Modimo. Baebele ya re: “Motho yo o tsietsang ke selo se se makgapha mo go Jehofa, mme O atamalane thata le bathokgami.”—Diane 3:32.
“Fa ke sena go dira phoso e e masisi, ke ne ka lemoga gore ke tshwanetse go ipolela le go e amogela. Go ne go se kafa Jehofa a ka ntshegofatsang ka gone fa ke sa dire dilo ka tsela ya gagwe.”
—Rachel.
Karina o ne a dira eng ka phoso ya gagwe? O ne a leka go fitlhela rraagwe tekete. Mme ga a ka a atlega. Karina a re: “Ngwaga moragonyana, fa papa a lebile dipampiri tsa inshorense o ne a bona gore ke ne ke neilwe tekete. Ke ne ka di gama ke sa di tlhapela
Thuto: Karina a re: “Go fitlha dilo tse di phoso tse o di dirileng go ka gakatsa dilo. O sa ntse o tla di arabela!”
Ithute mo diphosong tsa gago
Rotlhe re dira diphoso. (Baroma 3:
Morago ga foo, o tshwanetse go ithuta mo diphosong tsa gago. Ka maswabi, basha bangwe ga ba dire jalo! Ba ka ikutlwa ka tsela e mosha mongwe wa dingwaga tsa bolesome yo o bidiwang Priscilla a kileng a ikutlwa ka yone. A re: “Diphoso tsa me di ne di nkgoba marapo fela thata. Ke ne ke inyatsa, ka jalo diphoso tsa me di ne di ntse jaaka morwalo o o boima o nka se kgoneng go o tshola. Ke ne ke fekeediwa ke maikutlo mme ke ikutlwa ke se na mosola.”
A o tle o ikutlwe jalo? Fa go le jalo, gakologelwa seno: Go nna o akantse ka diphoso tse di fetileng go tshwana le go kgweetsa koloi o ntse o lebile seipone se se bontshang kwa morago. Go akanya ka dilo tse di fetileng go ka dira gore o ikutlwe o se na mosola e bile o se na maatla a o tla a tlhokang go lebana le dikgwetlho tse di tlang.
Go na le go dira jalo, goreng o sa lebe dilo ka tekatekano?
“Akanya ka diphoso tsa gago mme o ithute mo go tsone gore o se ka wa di boeletsa. Mme o se ka wa nna o akantse ka tsone thata mo o felelang o kgobegile marapo.”
—Elliot.
“Ke leka go ithuta sengwe mo diphosong tsa me, se se tla nthusang go nna motho yo o botoka le go lebana le boemo jo bo tshwanang ka tsela e e farologaneng mo nakong e e tlang. Mme eno ke tsela e e molemo ya go dira dilo ka gonne e dira gore o gole sentle.”
—Vera.